               EURÓPSKA KOMISIA
            V Bruseli28. 5. 2014
            COM(2014) 319 final
            2014/0165(COD)
            Návrh
            NARIADENIE EURÓPSKEHO PARLAMENTU A RADY
            o zabránení obchodnej diverzie určených základných liekov do Európskej únie (kodifikované znenie)

               DÔVODOVÁ SPRÁVA

               1.V rámci Európy občanov Komisia prikladá veľkú dôležitosť zjednodušovaniu a sprehľadňovaniu práva Únie s cieľom jeho lepšieho pochopenia a sprístupnenia občanom, dávajúc im nové príležitosti, ako aj šancu na efektívnejšie využívanie osobitných práv, ktoré im poskytuje.

               Tento cieľ však nemožno dosiahnuť pokým pretrváva stav rozptýlenia mnohých ustanovení, opakovane a často pozmenených v podstatnom rozsahu, vo viacerých právnych aktoch, a to počínajúc pôvodným právnym aktom až po jeho poslednú zmenu, čo si vyžaduje vyčerpávajúce hľadanie a komparáciu mnohých právnych aktov za účelom identifikácie pozitívneho práva.

               Jasnosť a prehľadnosť práva preto so sebou prináša potrebu častej kodifikácie pozmenených právnych aktov.

               2.Komisia sa 1. apríla 1987
                  1
                rozhodla inštruovať svojich úradníkov, aby pristúpili ku kodifikácii všetkých právnych aktov najneskôr po ich desiatej zmene, zdôrazniac však, že ide o minimálnu požiadavku, keďže príslušné oddelenia by sa mali v záujme prehľadnosti a správneho pochopenia textov, za ktoré sú zodpovedné, usilovať o kodifikáciu ich ustanovení v kratších intervaloch.

               3.V podobnom zmysle vyzneli aj závery Európskej rady z Edinburgu z decembra 1992
                  2
               , v ktorých táto podčiarkla dôležitosť kodifikácie, poskytujúcej právnu istotu pri nachádzaní práva uplatniteľného v konkrétnom časovom momente na špecifický predmet úpravy.

               Pri kodifikácii je potrebné dodržiavať štandardné postupy prijímania aktov Únie.

               Vylúčenie obsahových zmien aktov prechádzajúcich kodifikáciou umožnilo Európskemu parlamentu, Rade a Komisii 20. decembra 1994 odsúhlasiť skrátené legislatívne konanie pre rýchle prijatie kodifikovaných právnych aktov vo forme medziinštitucionálnej dohody.

               4.Predkladaný návrh sleduje kodifikáciu nariadenia Rady (ES) č. 953/2003 z 26. Mája 2003 o zabránení obchodnej diverzie určených základných liekov do Európskej únie
                  3
               . Nové nariadenie nahrádza viaceré právne akty tvoriace predmet kodifikácie
                  4
               ; návrh plne zachováva obsah kodifikovaných právnych aktov a obmedzuje sa výlučne na ich zjednotenie do jedného právneho aktu, pričom formálne zmeny nepresahujú nevyhnutný kodifikačný účel.

               5.Kodifikačný návrh bol vypracovaný na základe predbežného konsolidovaného znenia nariadenia (ES) č. 953/2003, ako aj jeho zmien. Toto konsolidované znenie bolo zostavené pre 22 úradných jazykov Úradom pre vydávanie publikácií Európskej únie za pomoci systému na spracovanie údajov. V prípade, že dochádza k prečíslovaniu článkov, tak starý, ako aj nový spôsob číslovania je obsiahnutý v tabuľke, tvoriacej obsah prílohy VII kodifikovaného nariadenia.

               ê 953/2003 (prispôsobené)

               2014/0165 (COD)

               Návrh

               NARIADENIE EURÓPSKEHO PARLAMENTU A Ö RADY Õ

               o zabránení obchodnej diverzie určených základných liekov do Európskej únie (kodifikované znenie)

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o Ö fungovaní Európskej únie Õ , a najmä na jej článok Ö 207 ods. 2 Õ ,

               so zreteľom na návrh Európskej komisie,

               po postúpení návrhu legislatívneho aktu národným parlamentom,

               so zreteľom na stanovisko Európskeho hospodárskeho a sociálneho výboru
                  5
               ,

               konajúc v súlade s riadnym legislatívnym postupom,

               keďže:

               ê

               (1)Nariadenie Rady (ES) č. 953/2003
                  6
                bolo opakovane podstatným spôsobom zmenené
                  7
               . V záujme jasnosti a prehľadnosti by sa malo uvedené nariadenie kodifikovať.

               ê 953/2003 odôvodnenie 4

               (2)Mnoho z najchudobnejších rozvojových krajín nevyhnutne potrebuje prístup k cenovo prístupným základným liekom na liečenie nákazlivých chorôb. Tieto krajiny sú v značnej miere závislé od dovozu liekov, keďže výroba liekov v týchto krajinách je nepostačujúca.

               ê 953/2003 odôvodnenie 5

               (3)Je potrebné zaviesť cenovú segmentáciu medzi trhmi rozvinutých krajín a trhmi najchudobnejších rozvojových krajín, aby sa zaistilo zásobovanie najchudobnejších rozvojových krajín základnými farmaceutickými výrobkami za podstatne znížené ceny. Preto sa tieto podstatne znížené ceny nemôžu považovať za odporúčanú cenu, ktorá sa za tie isté výrobky zaplatí na trhoch rozvinutých krajín.

               ê 953/2003 odôvodnenie 6 (prispôsobené)

               (4)V najrozvinutejších krajinách sa nachádzajú legislatívne a regulačné nástroje, ktoré za určitých okolností slúžia na zabránenie dovozu farmaceutických výrobkov, ale hrozí riziko, že sa tieto nástroje stanú neúčinnými, ak sa na trhoch najchudobnejších rozvojových krajín začnú predávať väčšie množstvá liekov za podstatne znížené ceny a tým môže značne narásť ekonomický záujem o obchodnú diverziu na Ö trhy Õ s vysokými cenami.

               ê 953/2003 odôvodnenie 7 (prispôsobené)

               (5)Je potrebné podporiť farmaceutických výrobcov, aby umožnili predaj farmaceutických výrobkov za podstatne nižšie ceny v značne zvýšených objemoch tým, že sa prostredníctvom tohto nariadenia zaistí, aby tieto výrobky zostali na uvedených trhoch. Ö Podľa Õ tohto nariadenia je možné kvalifikovať dotácie farmaceutických výrobkov a výrobkov predávaných v rámci kontraktov udelených na základe výberových konaní národných vlád alebo medzinárodných sprostredkovateľských inštitúcií alebo v rámci partnerstva dohodnutého medzi výrobcom a vládou krajiny miesta určenia, Ö za Õ rovnakých podmienok, prihliadajúc k tomu, že uvedené dotácie nemajú trvalý vplyv na zlepšenie prístupu k týmto výrobkom.

               ê 953/2003 odôvodnenie 8 (prispôsobené)

               (6)Na účely tohto nariadenia je potrebné Ö stanoviť Õ postup na identifikáciu výrobkov, krajín a chorôb zahrnutých v tomto nariadení.

               ê 953/2003 odôvodnenie 9 (prispôsobené)

               (7)Cieľom tohto nariadenia je zamedziť dovozu výrobkov za viazané ceny do Ö Únie Õ. V určitých situáciách je možné ustanoviť výnimky, Ö za prísnej podmienky, že sa Õ zaistí, že konečné miesto určenia uvedených výrobkov je jedna z krajín uvedených v zozname v prílohe II.

               ê 953/2003 odôvodnenie 10

               (8)Výrobcovia výrobkov za viazané ceny musia odlíšiť vzhľad výrobkov za viazané ceny, aby ich bolo možné ľahšie identifikovať.

               ê 953/2003 odôvodnenie 11 (prispôsobené)

               (9)Je vhodné, aby sa prekontrolovali nielen zoznamy chorôb a Ö krajín Õ určenia zahrnuté do tohto nariadenia, ale aj vzorky použité na identifikáciu výrobkov za viazané ceny s ohľadom, inter alia, na skúsenosti získané pri ich uplatňovaní.

               ê 953/2003 odôvodnenie 13 (prispôsobené)

               (10)Na výrobky za viazané ceny, nachádzajúce sa v osobnej batožine na osobnú potrebu, sa Ö uplatňujú Õ tie isté pravidlá, ako sú stanovené v nariadení Európskeho parlamentu a Rady (EÚ) č. 608/2013
                  8
               .

               ê 953/2003 odôvodnenie 14 (prispôsobené)

               (11)Ak sa výrobky za viazané ceny zadržia podľa tohto nariadenia, môže príslušný orgán v súlade s vnútroštátnym právom a s úmyslom zaistiť, aby sa zadržané výrobky použili na určený cieľ k plnej spokojnosti krajín uvedených v prílohe II, rozhodnúť o ich odovzdaní na humanitárne účely v týchto krajinách. Ak takéto rozhodnutie nie je k dispozícii, zadržané výrobky Ö by sa mali zničiť Õ.

               ê 38/2014 čl. 1 a príloha bod 3 (prispôsobené)

               (12)Na účely dopĺňania výrobkov do zoznamu výrobkov, na ktoré sa vzťahuje Ö toto Õ nariadenie, by sa na Komisiu mala delegovať právomoc prijímať akty v súlade s článkom 290 Zmluvy s cieľom vykonať zmeny príloh k Ö tomuto Õ nariadeniu. Je osobitne dôležité, aby Komisia počas prípravných prác uskutočnila príslušné konzultácie, a to aj na úrovni expertov. Pri príprave a vypracúvaní delegovaných aktov by Komisia mala zabezpečiť, aby sa príslušné dokumenty súčasne, vo vhodnom čase a vhodným spôsobom postúpili Európskemu parlamentu a Rade,

               ê 953/2003 (prispôsobené)

               PRIJALI TOTO NARIADENIE:

               Článok 1

               1. Toto nariadenie ustanovuje:

               a)kritériá na definovanie výrobku za viazané ceny,

               b)podmienky, za ktorých budú colné orgány konajú;

               c)opatrenia, ktoré uskutoční príslušný orgán v členskom štáte.

               2. Na účely tohto nariadenia:

               a)„výrobok za viazané ceny“ Ö je Õ akýkoľvek farmaceutický výrobok používaný na prevenciu, diagnostiku a liečenie chorôb uvedených v prílohe IV, ktorého cena sa stanoví v súlade s jednou s voliteľných cenových kalkulácií uvedených v článku 3 a ktorú overila Komisia alebo nezávislý audítor, ako Ö sa stanovuje Õ v článku 4 a je zapísaný v zozname výrobkov za viazané ceny, ktoré sú uvedené v prílohe I;

               b)„krajiny určenia“ sú krajiny uvedené v zozname v prílohe II;

               c)„príslušný orgán“ Ö je Õ orgán, ktorý navrhol členský štát a ktorý určí, či sa tovar podmienečne oslobodený od cla colnými orgánmi v príslušnom členskom štáte považuje za výrobky za viazané ceny, a ktorý dáva pokyny na základe výsledku kontroly.

               Článok 2

               1. Do Ö Únie Õ sa zakazujú dovážať výrobky za viazané ceny na účely prepustenia do voľného obehu, spätného vývozu, umiestňovania do režimu podmienečného oslobodenia od cla alebo umiestnenia do slobodného pásma alebo slobodného skladu.

               2. Zo zákazu, stanoveného v odseku 1, vzťahujúceho sa na výrobky za viazané ceny sa vynímajú:

               a)spätný vývoz do krajiny určenia;

               b)umiestnenie do režimu tranzitu alebo umiestnenia do colného skladu alebo do slobodného pásma alebo slobodného skladu na účely spätného vývozu do krajiny určenia.

               Článok 3

               Viazaná cena je podľa článku 4 ods. 2 písm. b), podľa voľby žiadateľa buď:

               a)nie vyššia ako percentuálna hodnota uvedená v prílohe III priemernej vyváženej ceny od výrobcu (zo závodu), účtovanej výrobcom na trhoch Ö Organizácie pre hospodársku spoluprácu a rozvoj (OECD) Õ za ten istý výrobok v čase podania žiadosti alebo;

               b)rovná priamym výrobným nákladom výrobcu, s pridaním maximálnej percentuálnej hodnoty, uvedenej v prílohe III.

               Článok 4

               1. Výrobcovia alebo vývozcovia farmaceutických výrobkov predložia Komisii žiadosti, aby sa na ich výrobky vzťahovali výhody tohto nariadenia.

               2. Každá žiadosť adresovaná Komisii obsahuje tieto informácie:

               a)názov výrobku a aktívne zložky výrobku za viazané ceny a dostatočnú informáciu, ktorá potvrdzuje, na ktorú chorobu je výrobok prevenciou, ktorú diagnostikuje alebo lieči;

               b)navrhnutú cenu vypočítanú jedným z voliteľných spôsobov výpočtu ceny uvedenom v článku 3, dostatočne zdôvodnenú, aby ju bolo možné skontrolovať; namiesto predloženia takýchto podrobných informácií môže žiadateľ predložiť osvedčenie vydané nezávislým audítorom, ktoré dokladuje, že cena bola skontrolovaná a zodpovedá jednému z kritérií uvedených v prílohe III; nezávislý audítor sa ustanoví na základe dohody medzi výrobcom a Komisiou; všetky informácie, ktoré audítorovi žiadateľ predloží, zostávajú za dôverné;

               c)krajinu alebo krajiny určenia, do ktorých má žiadateľ v úmysle predávať uvedený výrobok;

               d)číslo položky na základe kombinovanej nomenklatúry ustanovenej v prílohe I k nariadeniu Rady (EHS) č. 2658/87 íku
                  9
               , a ak je to vhodné, môže sa doplniť pododdielmi TARIC, aby sa jednoznačne identifikoval príslušný tovar;

               e)všetky opatrenia, ktoré vykoná výrobca alebo vývozca s cieľom odlíšenia výrobku za viazané ceny od identických výrobkov ponúkaných na predaj Ö v rámci Únie Õ.

               ê 38/2014 čl. 1 a príloha bod 3 ods. 1

               3. Ak Komisia určí, že výrobok spĺňa požiadavky stanovené v tomto nariadení, Komisia je splnomocnená v súlade s článkom 5 ods. 5 prijímať delegované akty týkajúce sa zaradenia príslušného výrobku do prílohy I pri najbližšej aktualizácii. Komisia oznámi žiadateľovi svoje rozhodnutie do 15 dní od jeho prijatia.

               V prípade, že by omeškanie pri dopĺňaní výrobku do prílohy I spôsobilo omeškanie v reakcii na naliehavú potrebu prístupu k cenovo prístupným základným liekom v rozvojových krajinách, a je to teda z mimoriadne naliehavých dôvodov nutné, na delegované akty prijaté podľa prvého pododseku sa uplatňuje postup stanovený v článku 6.

               ê 953/2003 (prispôsobené)

               4. Ak žiadosť neobsahuje všetky podrobné údaje potrebné na jej posúdenie, Komisia písomne požiada žiadateľa o predloženie týchto chýbajúcich informácií. Ak žiadateľ svoju žiadosť nedoplní v lehote určenej Ö v uvedenej písomnej žiadosti Õ , žiadosť sa považuje za neplatnú.

               5. Ak Komisia zistí, že žiadosť nespĺňa kritériá stanovené v tomto nariadení, žiadosť sa zamietne a žiadateľ je o rozhodnutí informovaný do 15 dní. Žiadateľovi sa nezamedzuje predložiť upravenú žiadosť pre ten istý výrobok.

               6. Výrobky určené na dobročinné účely pre prijímateľov v jednej z krajín uvedených v prílohe II možno oznámiť na odsúhlasenie a vloženie do prílohy I.

               7. Komisia každý druhý mesiac aktualizuje prílohu I.

                  ê 38/2014 čl. 1 a príloha bod 3 ods. 1 (prispôsobené)

               8. Komisia je splnomocnená v súlade s článkom 5 ods. 6 prijímať delegované akty, Ö ktorými sa menia Õ prílohy II, III a IV, ak je to nevyhnutné, aby sa revidovali zoznamy chorôb, krajiny určenia, na ktoré sa vzťahuje toto nariadenie, ako aj vzorky použité na identifikáciu výrobkov za viazané ceny vzhľadom na skúsenosti získané pri ich uplatňovaní alebo v záujme reagovania na krízu v oblasti zdravia.

               ê 38/2014 čl. 1 a príloha bod 3 ods. 2

               Článok 5

               1. Komisii sa udeľuje právomoc prijímať delegované akty za podmienok stanovených v tomto článku.

               2. Právomoc prijímať delegované akty uvedené v článku 4 sa Komisii udeľuje na obdobie piatich rokov od 20. februára 2014. Komisia vypracuje správu týkajúcu sa delegovania právomoci najneskôr deväť mesiacov pred uplynutím tohto päťročného obdobia. Delegovanie právomoci sa automaticky predlžuje na rovnako dlhé obdobia, pokiaľ Európsky parlament alebo Rada nevznesú voči takémuto predĺženiu námietku najneskôr tri mesiace pred koncom každého obdobia.

               3. Delegovanie právomoci uvedené v článku 4 môže Európsky parlament alebo Rada kedykoľvek odvolať. Rozhodnutím o odvolaní sa ukončuje delegovanie právomoci, ktoré sa v ňom uvádza. Rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie alebo k neskoršiemu dátumu, ktorý je v ňom určený. Nie je ním dotknutá platnosť delegovaných aktov, ktoré už nadobudli účinnosť.

               4. Komisia oznamuje delegovaný akt hneď po prijatí súčasne Európskemu parlamentu a Rade.

               5. Delegovaný akt prijatý podľa článku 4 ods. 3 nadobudne účinnosť, len ak Európsky parlament alebo Rada voči nemu nevzniesli námietku v lehote dvoch mesiacov odo dňa oznámenia uvedeného aktu Európskemu parlamentu a Rade alebo ak pred uplynutím uvedenej lehoty Európsky parlament a Rada informovali Komisiu o svojom rozhodnutí nevzniesť námietku. Na podnet Európskeho parlamentu alebo Rady sa táto lehota predĺži o dva mesiace.

               6. Delegovaný akt prijatý podľa článku 4 ods. 8 nadobudne účinnosť, len ak Európsky parlament alebo Rada voči nemu nevzniesli námietku v lehote dvoch mesiacov odo dňa oznámenia uvedeného aktu Európskemu parlamentu a Rade alebo ak pred uplynutím uvedenej lehoty Európsky parlament a Rada informovali Komisiu o svojom rozhodnutí nevzniesť námietku. Na podnet Európskeho parlamentu alebo Rady sa táto lehota predĺži o štyri mesiace.

               ê 38/2014 čl. 1 a príloha bod 3 ods. 3

               Článok 6

               1. Delegované akty prijaté podľa tohto článku nadobúdajú účinnosť okamžite a uplatňujú sa, pokiaľ voči nim nie je v súlade s odsekom 2 vznesená námietka. V oznámení delegovaného aktu Európskemu parlamentu a Rade sa uvedú dôvody použitia postupu pre naliehavé prípady.

               2. Európsky parlament alebo Rada môžu vzniesť voči delegovanému aktu námietku v súlade s postupom uvedeným v článku 5 ods. 5 alebo 6. V takom prípade Komisia bez odkladu po oznámení rozhodnutia Európskeho parlamentu alebo Rady vzniesť námietku akt zruší.

               ê 953/2003 (prispôsobené)

               Článok 7

               Výrobok schválený ako výrobok za viazané ceny a doplnený do prílohy I zostáva v tomto zozname tak dlho, pokiaľ spĺňa podmienky ustanovené v článku 4 a Komisii sa predložili výročné správy o predaji v súlade s článkom 12. Žiadateľ je povinný Komisii predložiť informácie o každej zmene, ktorá sa vyskytla so zreteľom na rozsah podmienok ustanovených v článku 4, a to s cieľom zaistiť, aby boli tieto požiadavky splnené.

               Článok 8

               Stále logo, uvedené v prílohe V, sa pripevní na každý obal alebo výrobok a na každý doklad použitý v súvislosti s výrobkom predávaným za viazané ceny do krajín určenia. Toto sa vzťahuje na výrobok za viazané ceny uvedený v zozname v prílohe I.

               Článok 9

               1. Ak existuje dôvod pre podozrenie, že napriek zákazu Ö stanovenom Õ v článku 2, sa výrobky za viazané ceny dovezú do Ö Únie Õ , colné orgány zastavia alebo zadržia prepustenie takýchto výrobkov na dobu potrebnú na získanie rozhodnutia o povahe tovarov od príslušných orgánov. Doba zastavenia alebo zadržania neprevýši 10 pracovných dní, ak nenastanú osobitné okolnosti, v takomto prípade sa môže táto doba predĺžiť o maximálne 10 pracovných dní. Po uplynutí tejto doby sa výrobky prepustia za predpokladu, že splnili všetky colné náležitosti.

               2. Pre colné orgány je postačujúcim dôvodom na pozastavenie prepustenia výrobkov, alebo ich zadržanie, ak je k dispozícii dostatočná informácia na zváženie, či je daný výrobok výrobkom za viazané ceny.

               3. Príslušný orgán v danom členskom štáte a výrobca alebo vývozca uvedený v prílohe I sú bezodkladne informovaní o zastavenom prepustení výrobkov alebo ich zadržaní a dostanú všetky dostupné informácie vzťahujúce sa na uvedené výrobky. Je potrebné náležite prihliadať k národným ustanoveniam o ochrane osobných údajov, obchodného a priemyselného tajomstva a odbornej a správnej dôvernosti údajov. Dovozca, a ak je to vhodné, vývozca, dostanú neobmedzenú možnosť doložiť príslušnému orgánu informácie týkajúce sa výrobkov, ktoré považujú za opodstatnené.

               4. Postup pozastavenia alebo zadržania tovaru sa uskutoční na náklady dovozcu. Nie je možné dostať od dovozcu náhradu za tieto náklady, keďže je možné túto náhradu, v súlade s vnútroštátnym právom, vymáhať od akejkoľvek inej osoby zodpovednej za pokus o nezákonný dovoz.

               Článok 10

               1. Ak výrobky, ktorých prepustenie bolo pozastavené alebo boli zadržané colnými orgánmi, uzná príslušný orgán za výrobky za viazané ceny v súlade s týmto nariadením, príslušný orgán zabezpečí, aby sa tieto výrobky zaistili a naložilo sa s nimi v súlade s vnútroštátnym právom. Tieto postupy sa vykonajú na náklady dovozcu. Nie je možné dostať od dovozcu náhradu za tieto náklady, keďže je možné túto náhradu, v súlade s vnútroštátnym právom, vymáhať od akejkoľvek inej osoby zodpovednej za pokus o nezákonný dovoz.

               2. Ak sa zistí, že výrobky, ktorých prepustenie bolo pozastavené alebo boli zadržané colnými orgánmi na následnú kontrolu príslušným orgánom, nemožno kvalifikovať ako výrobky za viazané ceny podľa tohto nariadenia, colné orgány ich prepustia príjemcovi za predpokladu, že splnili všetky colné náležitosti.

               3. Príslušný orgán informuje Komisiu o všetkých rozhodnutiach, ktoré boli prijaté podľa tohto nariadenia.

               Článok 11

               Toto nariadenie sa neuplatňuje na tovar, ktorý nemá obchodný charakter a nachádza sa v osobnej batožine cestujúcich na ich osobnú potrebu v rozsahu limitov ustanovených v rámci oslobodenia od cla.

               Článok 12

               1. Komisia monitoruje pravidelne každoročne objem vývozu výrobkov za viazané ceny, ktoré sú uvedené v zozname v prílohe I a vyvážané do krajín Ö určenia Õ na základe informácií poskytnutých od výrobcov farmaceutických výrobkov a vývozcov. Na tento účel Komisia vydá na to určený formulár. Výrobcovia a vývozcovia musia každoročne Komisii predkladať správy o predaji každého výrobku za viazané ceny na báze dôvernosti.

               ê 38/2014 čl. 1 a príloha bod 3 ods. 4

               2. Komisia každé dva roky oznamuje Európskemu parlamentu a Rade objem vyvezených výrobkov za viazané ceny, vrátane objemu vyvezeného v rámci partnerskej dohody medzi výrobcom a vládou krajiny určenia. V správe sa preskúma rozsah krajín a chorôb a všeobecné kritériá na vykonanie článku 3.

               3. Európsky parlament môže do jedného mesiaca po tom, čo Komisia predložila správu, vyzvať Komisiu na uskutočnenie ad hoc zasadnutia jej zodpovedného výboru s cieľom prezentovať a vysvetliť akékoľvek záležitosti súvisiace s uplatňovaním tohto nariadenia.

               4. Najneskôr do šiestich mesiacov odo dňa predloženia správy Európskemu parlamentu a Rade Komisia túto správu zverejní.

               ê 953/2003 (prispôsobené)

               Článok 13

               1. Uplatnenie tohto nariadenia nebráni za žiadnych okolností postupom ustanoveným v smernici Európskeho parlamentu a Rady 2001/83/ES
                  10
                a nariadenia Európskeho parlamentu a Rady č. 726/2004
                  11
               .

               2. Toto nariadenie nebráni právam v oblasti duševného vlastníctva alebo právam vlastníkov duševného vlastníctva.

               ê

               Článok 14

               Nariadenie (ES) č. 953/2003 sa zrušuje.

               Odkazy na zrušené nariadenie sa považujú za odkazy na toto nariadenie a znejú v súlade s tabuľkou zhody uvedenou v prílohe VII.

               ê 953/2003 (prispôsobené)

               Článok 15

               Toto nariadenie nadobúda účinnosť Ö dvadsiatym dňom Õ po jeho uverejnení v Úradnom vestníku Európskej únie.

               Toto nariadenie je záväzné v celom rozsahu a priamo uplatniteľné vo všetkých členských štátoch.

               V Bruseli

                  Za Európsky parlament
                        Za Radu

                  Predseda
                        predseda

                     (1)
                  KOM(87) 868 PV.

                     (2)
                  Pozri prílohu 3 časti A záverov.

                     (3)
                  Zaradený do legislatívneho plánu pre rok 2014.

                     (4)
                  Pozri prílohu VI tohto návrhu.

                     (5)
                  Ú. v. EÚ C […], […], s. […].

                     (6)
                  Nariadenie Rady (ES) č. 953/2003 z 26. mája 2003 o zabránení obchodnej diverzie určených základných liekov do Európskej únie (Ú. v. EÚ L 135, 3.6.2003, s. 5).

                     (7)
                  Pozri prílohu VI.

                     (8)
                  Nariadenie Európskeho parlamentu a Rady (EÚ) č. 608/2013 z 12. júna 2013 o presadzovaní práv duševného vlastníctva colnými orgánmi a zrušení nariadenia Rady (ES) č. 1383/2003 (Ú. v. EÚ L 181, 29.6.2013, s. 15).

                     (9)
                  Nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

                     (10)
                  Smernica Európskeho parlamentu a Rady č. 2001/83/ES zo 6. novembra 2001 o zákonníku spoločenstva o humánnych liekoch na použitie v humánnej medicíne (Ú. v. ES L 311, 28.11.2001, s. 67).

                     (11)
                  Nariadenie Európskeho parlamentu a Rady (ES) č. 726/2004 z 31. marca 2004, ktorým sa stanovujú postupy spoločenstva pri povoľovaní liekov na humánne použitie a na veterinárne použitie a pri vykonávaní dozoru nad týmito liekmi a ktorým sa zriaďuje Európska agentúra pre lieky (Ú. v. EÚ L 136, 30.4.2004, s. 1).

    ---documentbreak---

               EURÓPSKA KOMISIA
            V Bruseli28. 5. 2014
            COM(2014) 319 final
            PRÍLOHY
            NávrhNARIADENIE EURÓPSKEHO PARLAMENTU A RADYo zabránení obchodnej diverzie určených základných liekov do Európskej únie (kodifikované znenie)

               ê 953/2003

               PRÍLOHA I

               ZOZNAM VÝROBKOV ZA VIAZANÉ CENY

               ê 1662/2005 čl. 1 a príloha (prispôsobené)

                        Výrobok

                        Výrobca/
                           vývozca

                        Krajina určenia

                        Charakteristické vlastnosti

                        Dátum schválenia

                        Kód KN/TARIC
                           1

                        TRIZIVIR

                        750 mg × 60

                        GLAXO SMITH KLINE

                        GSK House

                        980 Great West Road

                        BRENTFORD, MIDDX

                        TW8 9GS

                        Spojené kráľovstvo

                        Afganistan

                        Angola

                        Arménsko

                        Azerbajdžan

                        Bangladéš

                        Benin

                        Bhután

                        Botswana

                        Burkina Faso

                        Burundi

                        Kambodža

                        Kamerun

                        Kapverdy

                        Stredoafrická republika

                        Čad

                        Komory

                        Kongo

                        Pobrežie Slonoviny

                        Ö Konžská demokratická republika Õ

                        Džibuti

                        Rovníková Guinea

                        Eritrea

                        Etiópia

                        Gambia

                        Ghana

                        Guinea

                        Guinea Bissau

                        Haiti

                        Honduras

                        India

                        Indonézia

                        Keňa

                        Kiribati

                        Ö Kirgizs-tan Õ

                        Ö Laos Õ

                        Lesotho

                        Libéria

                        Madagaskar

                        Malawi

                        Maldivy

                        Mali

                        Mauritánia

                        Moldavsko

                        Mongolsko

                        Mozambik

                        Mjanmarsko
                        /Barma

                        Namíbia

                        Nepál

                        Nikaragua

                        Niger

                        Nigéria

                        Ö Severná Kórea Õ

                        Pakistan

                        Rwanda

                        Samoa

                        Sv. Tomáš a Princov ostrov

                        Senegal

                        Sierra Leone

                        Šalamúnove ostrovy

                        Somálsko

                        Juhoafrická republika

                        Sudán

                        Svazijsko

                        Tadžikistan

                        Tanzánia

                        Ö Východný Timor Õ

                        Togo

                        Tuvalu

                        Uganda

                        Vanuatu

                        Jemen

                        Zambia

                        Zimbabwe

                        Špeciálne balenie – trojjazyčný text

                        19.4.2004

                        30049019

                        EPIVIR

                        150 mg × 60

                        GLAXO SMITH KLINE

                        GSK House

                        980 Great West Road

                        BRENTFORD, MIDDX

                        TW8 9GS

                        Spojené kráľovstvo

                        Špeciálne balenie – trojjazyčný text – červené tabletky

                        30049019

                        RETROVIR

                        250 mg × 40

                        GLAXO SMITH KLINE

                        GSK House

                        980 Great West Road

                        BRENTFORD, MIDDX

                        TW8 9GS

                        Spojené kráľovstvo

                        Balenie určené na vývoz (modré), ktoré sa nepoužíva v EÚ

                        Balenie pre francúzske nemocnice – frankofónne trhy

                        19.4.2004

                        30049019

                        RETROVIR

                        300 mg × 60

                        GLAXO SMITH KLINE

                        GSK House

                        980 Great West Road

                        BRENTFORD, MIDDX

                        TW8 9GS

                        Spojené kráľovstvo

                        Balenie určené na vývoz (modré), ktoré sa nepoužíva v EÚ

                        Balenie pre francúzske nemocnice – frankofónne trhy

                        19.4.2004

                        30049019

                        RETROVIR

                        100 mg × 100

                        GLAXO SMITH KLINE

                        GSK House

                        980 Great West Road

                        BRENTFORD, MIDDX

                        TW8 9GS

                        Spojené kráľovstvo

                        Balenie určené na vývoz (modré), ktoré sa nepoužíva v EÚ

                        Balenie pre francúzske nemocnice – frankofónne trhy

                        19.4.2004

                        30049019

                        COMBIVIR

                        300/150 mg × 60

                        GLAXO SMITH KLINE

                        GSK House

                        980 Great West Road

                        BRENTFORD, MIDDX

                        TW8 9GS

                        Spojené kráľovstvo

                        Špeciálne balenie – trojjazyčný text

                        Fľaštička (radšej ako blistrové balenie) Vypuklé červené tabletky „A22“

                        30049019

                        EPIVIR ROZTOK NA ÚSTNE POUŽITIE

                        10 mg/ml

                        240 ml

                        GLAXO SMITH KLINE

                        GSK House

                        980 Great West Road

                        BRENTFORD, MIDDX

                        TW8 9GS

                        Spojené kráľovstvo

                        Špeciálne balenie – trojjazyčný text

                        19.4.2004

                        30049019

                        ZIAGEN

                        300 mg × 60

                        GLAXO SMITH KLINE

                        GSK House

                        980 Great West Road

                        BRENTFORD, MIDDX

                        TW8 9GS

                        Spojené kráľovstvo

                        Balenie určené na vývoz, ktoré sa nepoužíva v EÚ

                        Balenie pre francúzske nemocnice – frankofónne krajiny

                        20.9.2004

                        30049019

                        RETROVIR ROZTOK NA ÚSTNE POUŽITIE

                        10 mg/ml

                        200 ml

                        GLAXO SMITH KLINE

                        GSK House

                        980 Great West Road

                        BRENTFORD, MIDDX

                        TW8 9GS

                        Spojené kráľovstvo

                        Špeciálne balenie – trojjazyčný text

                        20.9.2004

                        30049019

               __________________

               ê 953/2003 (prispôsobené)

               PRÍLOHA II

               KRAJINY URČENIA

               Afganistan

               Angola

               Arménsko

               Azerbajdžan

               Bangladéš

               Benin

               Bhután

               Botswana

               Burkina Faso

               Burundi

               Kambodža

               Kamerun

               Kapverdy

               Stredoafrická republika

               Čad

               Čína

               Komory

               Kongo

               Pobrežie Slonoviny

               Ö Konžská demokratická republika Õ

               Džibutsko

               Rovníková Guinea

               Eritrea

               Etiópia

               Gambia

               Ghana

               Guinea

               Guinea-Bissau

               Haiti

               Honduras

               India

               Indonézia

               Keňa

               Kiribati

               Kirgizstan

               Ö Laos Õ

               Lesotho

               Libéria

               Madagaskar

               Malawi

               Maledivy

               Mali

               Mauretánia

               Moldavsko

               Mongolsko

               Mozambik

               Mjanmarsko/Barma

               Namíbia

               Nepál

               Nikaragua

               Niger

               Nigéria

               Ö Severná Kórea Õ

               Pakistan

               Rwanda

               Samoa

               Svätý Tomáš a Princov ostrov

               Senegal

               Sierra Leone

               Solomonské ostrovy

               Somálsko

               Južná Afrika

               Sudán

               Svazijsko

               Tadžikistan

               Tanzánia

               Ö Východný Timor Õ

               Togo

               Turkmenistan

               Tuvalu

               Uganda

               Vanuatu

               Vietnam

               Jemen

               Zambia

               Zimbabwe

               __________________

               PRÍLOHA III

               PERCENTUÁLNE HODNOTY VZŤAHUJÚCE SA NA ČLÁNOK 3

               Percentuálne hodnoty Ö uvedené Õ v článku 3 písm. a): 25 %

               Percentuálne hodnoty Ö uvedené Õ v článku 3 písm. b): 15 %

               __________________

               PRÍLOHA IV

               ROZSAH CHORÔB

               HIV/AIDS, malária, tuberkulóza a možné súvisiace choroby

               __________________

               PRÍLOHA V

               LOGO

               V prostriedku kruhu vytvoreného z 12 hviezd je okrídlený Aeskulap s palicou, okolo ktorej sa vinie had.

               __________________

               é

               PRÍLOHA VI

               Zrušené nariadenie so zoznamom neskorších zmien

                        Nariadenie Rady (ES) č. 953/2003
                        (Ú. v. ES 135, 3.6.2003, s. 5)

                        Nariadenie Európskeho parlamentu
                           a Rady (EÚ) č. 38/2014
                           (Ú. v. EÚ L 18, 21.1.2014, s. 52)

                        Iba bod 3 prílohy

               ________________

               PRÍLOHA VII

               Tabuľka zhody

                        Nariadenie (ES) č. 953/2003

                        Toto nariadenie

               _____________________

                     (1)
                  Ak je k dispozícii.


Dôležité právne oznámenie

|

52009PC0625

Návrh nariadenie rady, ktorým sa ukladá konečné antidumpingové clo na dovoz furfurylalkoholu s pôvodom v Čínskej ľudovej republike po preskúmaní ukončenia platnosti opatrení podľa článku 11 ods. 2 nariadenia Rady (ES) č. 384/96  /* KOM/2009/0625 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 16.11.2009KOM(2009) 625 v konečnom zneníNávrhNARIADENIE RADY,ktorým sa ukladá konečné antidumpingové clo na dovoz furfurylalkoholu s pôvodom v Čínskej ľudovej republike po preskúmaní ukončenia platnosti opatrení podľa článku 11 ods. 2 nariadenia Rady (ES) č. 384/96DÔVODOVÁ SPRÁVAKontext návrhu |Dôvody a ciele návrhu Tento návrh sa týka uplatňovania nariadenia Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (ďalej len „základné nariadenie“), v konaní týkajúcom sa preskúmania opatrení uplatniteľných na dovozu furfurylalkoholu s pôvodom v Čínskej ľudovej republike (ďalej len „Čína“). |Všeobecný kontext Tento návrh sa predkladá v kontexte implementácie základného nariadenia a je výsledkom prešetrovania, ktoré sa uskutočnilo v súlade s hmotnými a procesnými požiadavkami ustanovenými v základnom nariadení. |Existujúce ustanovenia v oblasti návrhu Neuplatňuje sa. |Súlad s inými politikami a cieľmi Únie Neuplatňuje sa. |Konzultácie so zainteresovanými stranami a hodnotenie vplyvu |Konzultácie so zainteresovanými stranami |V súlade s ustanoveniami základného nariadenia príslušné zainteresované strany už mali možnosť obhajovať svoje záujmy počas prešetrovania. |Získavanie a využívanie expertízy |Externá expertíza nebola potrebná. |Hodnotenie vplyvu Tento návrh je výsledkom implementácie základného nariadenia. V základnom nariadení sa nestanovuje všeobecné hodnotenie vplyvu, ale uvádza sa úplný zoznam podmienok, ktoré sa musia posúdiť. |Právne prvky návrhu |Zhrnutie navrhovaného opatrenia V októbri 2003 uložila Rada nariadením (ES) č. 1905/2003[1] konečné antidumpingové opatrenia vo forme špecifického cla na dovoz furfurylalkoholu (ďalej len „FA“) s pôvodom z Číny. Po uverejnení oznámenia o blížiacom sa ukončení platnosti antidumpingových opatrení uplatniteľných na dovoz FA s pôvodom z Číny[2] v máji 2008 bola Komisii doručená žiadosť o preskúmanie podľa článku 11 ods. 2 základného nariadenia. Po konzultácii s poradným výborom dospela Komisia k záveru, že existujú dostatočné dôkazy na začatie preskúmania pred uplynutím platnosti a 30. októbra 2008 začala preskúmanie v súčasnosti platného opatrenia týkajúceho sa dovozu furfurylalkoholu s pôvodom v Číne pred uplynutím jeho platnosti podľa článku 11 ods. 2 základného nariadenia. Pripojený návrh nariadenia Rady vychádza z konečných zistení prešetrovania opakovaného výskytu dumpingu a pravdepodobnosti opakovaného výskytu ujmy výrobného odvetvia Spoločenstva. Z tohto dôvodu sa navrhuje, aby Rada prijala pripojený návrh nariadenia s cieľom predĺžiť platnosť v súčasnosti platných opatrení o obdobie dvoch rokov. |Právny základ Nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva, naposledy zmenené a doplnené nariadením Rady (ES) č. 2117/2005 z 21. decembra 2005. |Zásada subsidiarity Návrh patrí do výlučnej právomoci Spoločenstva. Zásada subsidiarity sa preto neuplatňuje. |Zásada proporcionality Návrh je v súlade so zásadou proporcionality, pretože forma opatrenia je opísaná v uvedenom základnom nariadení a je mimo rozsahu pôsobnosti vnútroštátneho rozhodovania. |Uvedenie údajov o spôsobe, akým sa finančná a administratívna záťaž Spoločenstva, vlád členských štátov, regionálnych a miestnych orgánov, hospodárskych subjektov a občanov minimalizuje a ako je úmerná cieľu návrhu, sa na tento prípad nevzťahuje. |Výber nástrojov |Navrhovaný nástroj: Nariadenie. |Iné prostriedky by neboli primerané, pretože základné nariadenie nestanovuje alternatívne možnosti. |Vplyv na rozpočet |Návrh nemá žiadny vplyv na rozpočet Spoločenstva. |1.  NávrhNARIADENIE RADY,ktorým sa ukladá konečné antidumpingové clo na dovoz furfurylalkoholu s pôvodom v Čínskej ľudovej republike po preskúmaní ukončenia platnosti opatrení podľa článku 11 ods. 2 nariadenia Rady (ES) č. 384/96RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva[3] (ďalej len „základné nariadenie“), a najmä na jeho článok 9 a článok 11 ods. 2,so zreteľom na návrh predložený Komisiou po porade s poradným výborom,keďže:A. POSTUP2.  Platné opatrenia3.  V októbri 2003 uložila Rada nariadením (ES) č. 1905/2003[4] konečné antidumpingové opatrenia vo forme špecifického cla na dovoz furfurylalkoholu (ďalej len „FA“) s pôvodom z Čínskej ľudovej republiky (ďalej len „Čína“). Výška osobitného cla sa pohybuje od 84 € do 160 € za tonu v prípade štyroch spolupracujúcich čínskych výrobcov, zatiaľ čo celoštátne clo bolo stanovené vo výške 250 € za tonu (ďalej len „pôvodné prešetrovanie“).4.  Žiadosť o preskúmanie pred uplynutím platnosti5.  Po uverejnení oznámenia o blížiacom sa ukončení platnosti antidumpingových opatrení uplatniteľných na dovoz FA s pôvodom z Číny[5] v máji 2008 bola Komisii 30. júla 2008 doručená žiadosť o preskúmanie podľa článku 11 ods. 2 základného nariadenia.6.  Žiadosť podala spoločnosť International Furan Chemicals BV (ďalej len „žiadateľ“) v mene jediného výrobcu v Spoločenstve predstavujúceho 100 % výroby FA v Spoločenstve. Žiadosť sa odôvodňuje tým, že uplynutie platnosti opatrení by pravdepodobne viedlo k pokračovaniu dumpingu a opakovanému výskytu ujmy spôsobenej výrobnému odvetviu Spoločenstva.7.  Po konzultácii s poradným výborom dospela Komisia k záveru, že existujú dostatočné dôkazy na začatie preskúmania pred skončením platnosti podľa článku 11 ods. 2 základného nariadenia a uverejnila oznámenie o začatí tohto preskúmania v Úradnom vestníku Európskej únie [6].8.  Prešetrovanie9.  Postup10.  Komisia o začatí preskúmania oficiálne informovala žiadajúceho výrobcu zo Spoločenstva, vyvážajúcich výrobcov v Číne, orgány Číny, výrobcu v Spojených štátoch amerických ako navrhovanej analogickej krajiny, dovozcov/predajcov a používateľov v Spoločenstve, o ktorých bolo známe, že sa ich táto záležitosť týka. Zainteresované strany mali možnosť písomne oznámiť svoje stanoviská a požiadať o vypočutie v rámci lehoty stanovenej v oznámení o začatí preskúmania.11.  Všetkým stranám, ktoré boli oficiálne informované o začatí preskúmania, ako aj tým, ktoré o to požiadali v lehote stanovenej v oznámení o začatí preskúmania, sa zaslali dotazníky.12.  Vyplnené dotazníky zaslali žiadajúci výrobca zo Spoločenstva, dvaja obchodníci, desať používateľov, dve združenia používateľov, jeden vyvážajúci výrobca z Číny a výrobca z analogickej krajiny.13.  Zainteresované strany a overovacie návštevy14.  Komisia získala a overila všetky informácie, ktoré považovala za potrebné na účely stanovenia pravdepodobnosti pokračovania alebo opätovného výskytu dumpingu a ujmy a na určenie záujmu Spoločenstva. Overovacie návštevy sa vykonali v priestoroch týchto spoločností:15.  výrobcu zo Spoločenstva a prepojených spoločností:- TransFurans Chemicals BVBA, Geel, Belgicko- International Furan Chemicals B.V., Rotterdam, Holandsko- Central Romana Corporation, LTD, La Romana, Dominikánska republika-  vyvážajúcich výrobcov v Číne:- Zhucheng Taisheng Chemical Co. Ltd.-  výrobcu v analogickej krajine- Penn Speciality Chemicals Inc., Spojené štáty americké (ďalej len „USA“)-  neprepojených dovozcov/obchodníkov:- S. Chemicals, Holandsko-  používateľov:- Kiilto OY, Fínsko- Mazzon Flli., Taliansko- SATEF Hüttenes-Albertus, Taliansko- Ashland Sudchemie Kernsfest, Nemecko- Hüttenes-Albertus, Nemecko16.  Obdobie revízneho prešetrovania a posudzované obdobie17.  Prešetrovanie týkajúce sa pokračovania alebo opakovaného výskytu dumpingu a ujmy sa vzťahovalo na obdobie od 1. októbra 2007 do 30. septembra 2008 (ďalej len „ORP“ alebo „obdobie revízneho prešetrovania“).18.  Preskúmanie trendov relevantných pre hodnotenie pravdepodobnosti pokračovania alebo opakovaného výskytu ujmy prebiehalo v období od 1. januára 2005 do konca ORP (ďalej len „posudzované obdobie“).B. PRÍSLUŠNÝ VÝROBOK A PODOBNÝ VÝROBOK19.  Príslušný výrobok20.  Príslušný výrobok je ten istý výrobok, ktorý bol predmetom pôvodného prešetrovania, t. j. FA s pôvodom v Číne, v súčasnosti zaradený pod kód KN ex 2932 13 00.21.  FA je chemický výrobok Je to bezfarebná svetložltá tekutina, ktorá je rozpustná v mnohých bežných organických rozpúšťadlách. Surovinou na výrobu FA je furfural (FF), ktorý je chemickou kvapalinou získanou spracovaním rozličných typov poľnohospodárskeho odpadu, ako je okrem iného cukrová trstina, vretená kukuričných klasov a šupky z ryže.22.  FA je komodita. Hlavným využitím FA je výroba syntetických živíc, ktoré sa používajú na výrobu odlievacích foriem, ktoré sa používajú na výrobu kovových odliatkov na priemyselné účely.23.  Podobný výrobok24.  Rovnako ako pri predchádzajúcom prešetrovaní, aj pri tomto prešetrovaní sa ukázalo, že základné fyzikálne a technické vlastnosti FA vyrobených a predávaných výrobným odvetvím Spoločenstva v Spoločenstve, FA vyrobených a predávaných na domácom čínskom trhu a FA dovezených do Spoločenstva z Číny, ako aj FA vyrobených a predávaných v USA sú rovnaké a že majú rovnaké použitie.25.  Preto sa dospelo k záveru, že všetky tieto výrobky predstavujú jeden podobný výrobok v zmysle článku 1 ods. 4 základného nariadenia.C. PRAVDEPODOBNOSŤ POKRAČOVANIA DUMPINGU26.  V súlade s článkom 11 ods. 2 základného nariadenia sa preskúmalo, či by uplynutie platnosti opatrení mohlo viesť k pokračovaniu alebo opakovanému výskytu dumpingu.27.  Podľa článku 11 ods. 9 základného nariadenia bola použitá rovnaká metodika ako pri pôvodnom prešetrovaní. Keďže preskúmanie pred uplynutím platnosti neobsahuje žiadne preskúmanie zmenených okolností, nevenovala sa žiadna pozornosť tomu, či by sa výrobcom malo udeliť trhovohospodárske zaobchádzanie (THZ).28.  Úvodné poznámky29.  Pripomína sa, že počas pôvodného prešetrovania na prešetrovaní spolupracovali štyria vyvážajúci čínski vývozcovia, ktorí požiadali o THZ podľa článku 2 ods. 7 písm. c) základného nariadenia. Žiadny z týchto čínskych vyvážajúcich výrobcov nesplnil všetky požadované podmienky na udelenie THZ a preto všetky žiadosti o THP boli zamietnuté. Všetkým bolo udelené individuálne zaobchádzanie (IZ), pretože pri prešetrovaní sa zistilo, že splnili požadované kritériá. Je potrebné poznamenať, že pri predchádzajúcom prešetrovaní bolo individuálne zaobchádzanie (IZ) poskytnuté jedinému čínskemu výrobcovi, ktorý počas tohto preskúmania pred ukončením platnosti spolupracoval.30.  Tento jediný spolupracujúci čínsky vyvážajúci výrobca sa podieľal na dovoze do Spoločenstva počas ORP vo výške 23,1 %. Počas ORP nebolo možné získať priamo od ostatných vyvážajúcich výrobcov žiadne spoľahlivé údaje o dovoze príslušného výrobku do Spoločenstva. Za týchto okolností a v súlade s článkom 18 základného nariadenia musela Komisia namiesto celkových dovezených množstiev a cien použiť dostupné skutočnosti, t. j. Eurostat a dokumentáciu predloženú žiadateľom v žiadosti o začatie preskúmania.31.  Existujúce antidumpingové clá, v rozmedzí od 84 € od 160 €/t, s celoštátnym zostatkovým clom 250 €/t, zodpovedajú úrovni ujmy preukázanej počas predchádzajúceho prešetrovania.32.  Dumping počas obdobia prešetrovania33.  Analogická krajina34.  Pri pôvodnom prešetrovaní sa na účely určenia normálnej hodnoty pre Čínu ako vhodná krajina s trhovým hospodárstvom použili Spojené štáty americké (ďalej len „USA“). V oznámení o začatí súčasného prešetrovania Komisia naznačila svoj úmysel použiť USA ako analogickú krajinu. Zainteresované strany boli vyzvané, aby vyjadrili svoje pripomienky k tomuto zámeru. Komisia považovala USA za vhodnú analogickú krajinu vzhľadom na veľkosť a otvorenosť ich domáceho trhu a vzhľadom na skutočnosť, že jeden americký výrobca súhlasil, že bude pri prešetrovaní v plnom rozsahu spolupracovať.35.  Proti výberu USA za analogickú krajinu namietalo združenie dovozcov s odôvodnením, že v USA pôsobí len jeden hlavný výrobca a že domáce ceny sú mimoriadne vysoké. Jeden čínsky vyvážajúci výrobca tvrdil, že úroveň hospodárskej súťaže v USA je nižšia ako na domácom trhu v Číne, a preto tieto trhy nie sú porovnateľné. Zistilo sa však, že hoci na trhu v USA je len jeden výrobca, aj dovoz zohrával úlohu, ktorá zabezpečila dostatočnú úroveň hospodárskej súťaže na tomto rozsiahlom trhu. Navyše, žiadny zo známych výrobcov, ktorí boli oslovení v ďalších prípadných analogických krajinách vrátane Thajska, Turecka a Južnej Afriky, so spoluprácou nesúhlasil.36.  Vzhľadom na uvedené skutočnosti sa dospelo k záveru, že USA je najvhodnejšou a najprimeranejšou analogickou krajinou podľa článku 2 ods. 7 základného nariadenia.37.  Bežná hodnota38.  V súlade s článkom 2 ods. 7 písm. a) základného nariadenia bola normálna hodnota stanovená na základe overených informácií získaných od výrobcu v USA.39.  Komisia najprv zistila, že celkový domáci predaj amerického výrobcu sa realizuje v dostatočných množstvách a preto sa dá považovať za reprezentatívny v zmysle článku 2 ods. 2 základného nariadenia.40.  Komisia následne preskúmala, či by sa mohol príslušný výrobok, ktorý sa na domácom trhu predáva v reprezentatívnych množstvách, v analogickej krajine považovať za výrobok predávaný v rámci bežného obchodovania podľa článku 2 ods. 4 základného nariadenia. Zistilo sa, že objem predaja jedného druhu výrobku predávaného za čistú predajnú cenu rovnajúcu sa výrobným nákladom alebo vyššiu ako sú výrobné náklady predstavoval 80 % alebo viac z celkového objemu predaja a vážená priemerná cena tohto druhu sa rovnala výrobným nákladom alebo bola vyššia ako výrobné náklady. Preto bolo možné použiť skutočné domáce ceny vypočítané ako vážený priemer cien všetkých domácich predajov, ktoré sa uskutočnili počas ORP, bez ohľadu na to, či tieto predaje boli ziskové alebo nie.41.  Bežná hodnota sa teda stanovila tak, ako sa uvádza v článku 2 ods. 1 základného nariadenia, na základe cien zaplatených alebo splatných pri bežnom obchodovaní nezávislými zákazníkmi na domácom trhu v analogickej krajine.42.  Vývozná cena43.  Pri pôvodnom prešetrovaní bolo IZ poskytnuté jedinému čínskemu vyvážajúcemu výrobcovi, ktorý spolupracoval. Vývozná cena príslušného výrobku tejto spoločnosti sa stanovila v súlade s článkom 2 ods. 8 základného nariadenia podľa vývozných cien skutočne zaplatených alebo splatných prvému nezávislému zákazníkovi so sídlom v Spoločenstve.44.  Keďže spolupráca s Čínou bola veľmi slabá, celoštátne dumpingové rozpätie platné pre všetkých ostatných vývozcov v Číne sa vypočítalo použitím štatistiky o čínskom vývoze.45.  Porovnanie46.  V záujme objektívneho porovnania normálnej hodnoty a vývoznej ceny sa náležite, vo forme úprav, prihliadlo na rozdiely ovplyvňujúce ceny a porovnateľnosť cien v súlade s článkom 2 ods. 10 základného nariadenia. Primerané úpravy týkajúce sa prepravných, poistených a úverových nákladov sa vykonali vo všetkých prípadoch, v ktorých sa považovali za odôvodnené, presné a podložené overenými dôkazmi.47.  Dumpingové rozpätie48.  V súlade s článkom 2 ods. 11 základného nariadenia sa vážená priemerná normálna hodnota stanovená pre USA porovnala s váženou priemernou vývoznou cenou zo závodu spolupracujúceho čínskeho vyvážajúceho výrobcu. Z tohto porovnania vyplynula existencia výrazného dumpingu s dumpingovým rozpätím na úrovni vyššej ako 40 %.49.  Na základe štatistiky Eurostat a čínskych štatistík za všetok ostatný čínskych vývoz do EÚ sa zistilo, že aj rozpätie dumpingu bolo značné, v rovnakom rozsahu ako je uvedené vyššie.50.  Vývoj dovozu v prípade povolenia ukončenia platnosti opatrení51.  Úvodná poznámka52.  Je potrebné pripomenúť, že opatrenia sú platné od októbra 2003.53.  Vývoj výroby a využívania kapacity v Číne54.  Z dôvodu neexistencie zmysluplnej spolupráce zo strany čínskych vyvážajúcich výrobcov pri súčasnom prešetrovaní neboli k dispozícii žiadne overiteľné údaje o ich kapacite a využití kapacity.55.  Podľa odhadu žiadateľa bola v roku 2006 celková výrobná kapacita v Číne približne 364 900 ton FA ročne.56.  Podľa Čínskeho národného informačného centra[7] „ V oblasti výrobnej kapacity furfuralu a furfurylalkoholu došlo v posledných rokoch k neprimerane rýchlej expanzii. Celkové oslabenie sektorov následnej spotreby ako sú furánové živice viedlo k značnému prebytku na trhu furfural a furfurylalkoholu“(.) „ Výroba furfural a najmä furfurylalkoholu v Číne je stále závislá od vývozu". V tomto zdroji sa tiež uvádza, že v roku 2005 bolo v Číne viac ako 300 výrobcov FA. Celková ročná výrobná kapacita FA bola 240 000 ton a objem výroby bol približne 140 000 ton.57.  Podľa odhadov jediného spolupracujúceho čínskeho vyvážajúceho výrobcu, v roku 2008 dosiahla celková výroba FA v Číne 200 000 ton.58.  V každom prípade je čínska výrobná kapacita aj naďalej značná. Okrom toho sa čínsky vývoz do EÚ aj napriek existujúcim opatreniam naďalej zvyšoval. Bez ohľadu na zdroj informácií je jasné, že čínska výrobná kapacita značne prevyšuje spotrebu EÚ.59.  Trh Spoločenstva je pre FA veľkým a stabilným trhom a vzhľadom na existenciu prísnych antidumpingových opatrení v USA na dovoz z Číny (v rozpätí od 43 % do 50 %, ktoré boli obnovené v júni 2006) sa očakáva, že ak by sa povolilo ukončenie existujúcich opatrení, čínski výrobcovia by mali veľkú motiváciu prepravovať voľné kapacity do Spoločenstva.60.  Na základe uvedeného možno dospieť k záveru, že vzhľadom na obrovskú kapacitu, ktorá je v Číne k dispozícii, a na existenciu antidumpingových ciel na inom významnom trhu, USA, existuje vysoká pravdepodobnosť, že v prípade povolenia skončenia platnosti opatrení, objem dumpingového dovozu do Spoločenstva by vzrástol.61.  Objem a cena dovozu z Číny do EÚ62.  Počas ORP dovoz príslušného výrobku z Číny predstavoval približne 21 000 ton. Jednotková cena bola v priemere 1 210 € za tonu (pozri odôvodnenie 57). Počas rovnakého obdobia bola priemerná jednotková predajná cena v Spoločenstve omnoho vyššia ako táto cena, čím by sa trh EÚ stal veľmi atraktívnym pre čínskych vývozcov, ak by sa povolilo skončenie platnosti opatrení.63.  Objem a cena čínskeho vývozu do tretích krajín64.  Na základe údajov poskytnutých spolupracujúcim čínskym vyvážajúcim výrobcom sa zistilo, že táto spoločnosť vyvážala väčšie množstvá do tretích krajín ako do EÚ a za ceny podstatne nižšie ako boli ceny výrobcov zo Spoločenstva na trhu EÚ a tiež nižšie ako boli čínske vývozné ceny do EÚ.65.  To potvrdili aj verejne dostupné čínske štatistky, ktoré ukazujú, že počas väčšej časti obdobia prešetrovania čínske spoločnosti vyvážali najmä do ázijských krajín za ceny oveľa nižšie ako boli ceny za ich vývoz na trh Spoločenstva. Za týchto okolností, ak by sa povolilo skončenie platnosti, čínski vyvážajúci výrobcovia môžu presmerovať tento predaj na trh Spoločenstva s vyššími cenami, ale stále za dumpingové ceny, ktoré by boli stále nižšie ako ceny tohto výrobného odvetvia Spoločenstva.66.  O cenách na domácom trhu v Číne sú k dispozícii len obmedzené informácie.67.  Z vyplneného dotazníka jedinej spolupracujúcej čínskej spoločnosti však vyplýva, že táto spoločnosť predávala príslušný výrobok na svojom domácom trhu za cenu podstatne nižšiu ako bola cena jej vývozu do tretích krajín a do EÚ.68.  Záver69.  Z prešetrovania vyplynulo, že kým objemy dovozu príslušného výrobku boli v ORP relatívne vysoké, miera dumpingu, ktorá sa pri tomto dovoze zistila, bola značná.70.  Vzhľadom na voľnú kapacitu, ktorá je v Číne k dispozícii a ktorá značne prevyšuje celkovú spotrebu EÚ, významný rozdiel medzi cenami účtovanými v EÚ a v tretích krajinách a z toto vyplývajúca atraktívnosť trhu Spoločenstva pre čínskych vyvážajúcich výrobcov, ako sa uvádza v odôvodnení 41, sa dospelo k záveru, že existuje veľká pravdepodobnosť, že v prípade povolenia skončenia platnosti opatrení by sa zvýšil dumpingový dovoz do Spoločenstva.D. VYMEDZENIE POJMU VÝROBNÉHO ODVETVIA SPOLOČENSTVA71.  Rovnako ako pri pôvodnom prešetrovaní sa zistilo, že v Spoločenstve je len jeden výrobca FA: TransFurans Chemicals, Belgicko (ďalej len spoločnosť „TFC“). Výroba TFC preto predstavuje celkovú výrobu v Spoločenstve v zmysle článku 4 ods. 1 základného nariadenia.72.  Výroba Spoločenstva je plne sústredená v jednom hospodárskom subjekte, ktorý tvoria tri spoločnosti a ktorý funguje takto:73.  Spoločnosť TFC pretvára surovinu furfural, dodávanú materskou spoločnosťou Central Romana Corporation (ďalej len „CRC“) z Dominikánskej republiky na príslušný výrobok. Spoločnosť International Furan Chemicals (ďalej len „IFC“) so sídlom v Holandsku pôsobí ako celosvetový obchodný zástupca pre príslušný výrobok vyrábaný spoločnosťou TFC. Spoločnosti TFC, IFC a CRC sú prepojené cez spoločné vlastníctvo.74.  Na základe uvedeného sa spoločnosť TFC a jej prepojená spoločnosť IFC považujú za spoločnosti tvoriace výrobné odvetvie Spoločenstva v zmysle článku 5 ods. 4 a článku 4 ods. 1 základného nariadenia. Preto, aby sa vykonalo zmysluplné posúdenie určitých ukazovateľov ujmy, bolo by potrebné zobrať do úvahy aj niektoré údaje spoločnosti CRC.E. SITUÁCIA NA TRHU SPOLOČENSTVA75.  Úvodná poznámka76.  Vzhľadom na to, že výrobné odvetvie Spoločenstva tvorí len jedna spoločnosť, konkrétne údaje týkajúce sa výrobného odvetvia Spoločenstva, ktoré boli uvedené v overených vyplnených dotazníkoch, spotreba a podiel čínskych vyvážajúcich výrobcov, ako aj z ostatných tretích krajín na trhu sa indexoval s cieľom zachovať dôvernosť údajov poskytnutých podľa článku 19 základného nariadenia.77.  Spotreba Spoločenstva78.  Spotreba Spoločenstva sa vypočítala na základe kombinovaného objemu predaja FA vyrobeného výrobným odvetvím Spoločenstva v rámci Spoločenstva, dovozu z Číny, ako aj dovozu z ostatných tretích krajín.79.  Pokiaľ ide o objemy dovozu z príslušnej krajiny a rovnako ako počas pôvodného prešetrovania sa radšej použili oficiálne čínske štatistiky o vývoze ako štatistiky Eurostatu o dovoze, pretože čínske štatistiky sa ukázali byť presnejšie vzhľadom na skutočnosť, že určité údaje Eurostatu týkajúce sa tohto výrobku boli klasifikované ako „tajné“ a preto zatiaľ neboli verejne dostupné. Pokiaľ ide o objemy dovozu z ostatných tretích krajín použili sa štatistiky Eurostatu, pretože neboli dostupné žiadne iné spoľahlivejšie informácie.Tabuľka 1 Spotreba Spoločenstva (na základe objemov predaja)2005 | 2006 | 2007 | ORP |Index | 100 | 108 | 158 | 166 |Medziročný vývoj | 8 % | 47 % | 5 % |Zdroj: overené vyplnené dotazníky od výrobného odvetvia Spoločenstva, Eurostat, oficiálne čínske vývozné štatistiky80.  Z uvedeného a z tabuľky 1 vyplýva, že spotreba Spoločenstva sa počas posudzovaného obdobia značne zvýšila, t. j. o 66 %.81.  Je potrebné poznamenať, že uvedený vývoj môže byť ovplyvnený možnou existenciou tajných údajov z Thajska, ako sa uvádza v odôvodnení 61.82.  Objem, podiel na trhu a ceny dovozu z ČínyTabuľka 2 Dovoz z Číny vyjadrený ako objem, podiel na trhu a dovozná cena2005 | 2006 | 2007 | ORP |Dovoz v tonách | 16 010 | 10 635 | 19 245 | 21 002 |Index | 100 | 66 | 120 | 131 |Podiel na trhu (index) | 100 | 62 | 76 | 79 |Dovozná cena CIF v eurách za tonu | 887 | 738 | 893 | 1.210 |Index | 100 | 83 | 101 | 136 |Zdroj: Oficiálne čínske štatistiky o vývoze83.  Objem dovozu z Číny sa počas posudzovaného obdobia zvýšil o 31 %, zo 16 010 ton v roku 2005 na 21 002 ton v ORP, zatiaľ čo podiel na trhu počas sledovaného obdobia poklesol o 21 %. Tento vývoj je potrebné vnímať v kontexte významného nárastu spotreby v Spoločenstve o 66 % počas rovnakého obdobia.84.  Je potrebné poznamenať, že samotné výrobné odvetvie Spoločenstva doviezlo počas ORP od 5 000 do 9 000 ton príslušného výrobku z Číny, ktorý potom ďalej predávalo na trhu v Spoločenstve. Výrobné odvetvie bolo preto zároveň aj hlavným dovozcom príslušného výrobku z Číny. Výrobné odvetvie Spoločenstva dovážalo príslušný výrobok preto, lebo vzhľadom na to, že na výrobu už využívalo plnú kapacitu (pozri odôvodnenia 64 a 65), nebolo schopné pokryť dopyt na trhu Spoločenstva.85.  Počas posudzovaného obdobia sa priemerné dovozné ceny z Číny zvýšili o 36 %, t. j. z 887 €/t v roku 2005 na 1 210 €/t počas ORP.86.  Porovnanie dovoznej ceny CIF na hranici Spoločenstva účtovanej neprepojeným zákazníkom vrátane nákladov po dovoze, s cenami výrobného odvetvia Spoločenstva zo závodu (ex-works) za rovnaké druhy výrobkov ukázalo, že čínske dovozné ceny počas ORP neboli nižšie ako predajná cena výrobného odvetvia Spoločenstva.87.  Objem, podiel na trhu a ceny dovozu z ostatných tretích krajínTabuľka 3 – Dovoz z trhov ostatných tretích krajín2005 | 2006 | 2007 | ORP |Thajsko |Tony | 673 | 208 | 10 660 | 11 450 |Index | 100 | 31 | 1 584 | 1 701 |Indexovaný podiel na trhu | 100 | 28 | 1 017 | 1 044 |Dovozná cena v €/t | 1.059 | 822 | 1 086 | 1 302 |Index | 100 | 78 | 103 | 123 |Južná Afrika |Tony | 890 | 0 | 123 | 2 695 |Index | 100 | 0 | 14 | 303 |Indexovaný podiel na trhu | 100 | 0 | 8 | 183 |Dovozná cena v €/t | 682 | 0 | 930 | 1.301 |Index | 100 | 0 | 136 | 191 |Ostatné tretie krajiny |Tony | 160 | 11 | 193 | 239 |Index | 100 | 7 | 120 | 149 |Indexovaný podiel na trhu | 100 | 0 | 75 | 100 |Dovozná cena v €/t | 1 790 | 7 500 | 3 051 | 3 368 |Index | 100 | 419 | 170 | 188 |Zdroj: Eurostat88.  Je potrebné poznamenať, že údaje Eurostatu pre Thajsko ukazujú nárast objemu dovozu z nevýznamných množstiev v rokoch 2005 a 2006 na 10 660 ton v roku 2007 a 11 450 ton počas ORP, s významným nárastom podielu Thajska na trhu počas posudzovaného obdobia z indexu 100 na 1 044. Je však potrebné poznamenať, že údaje Eurostatu obsahovali určité tajné údaje týkajúce sa dovozu z Thajska počas rokov 2005 a 2006 a zvýšenie dovozu a podielu na trhu boli v skutočnosti nižšie ako sa uvádza vyššie. Dovozné ceny z Thajska sa počas posudzovaného obdobia zvýšili o 23 % a boli vyššie ako čínske ceny, aj ako ceny výrobného odvetvia Spoločenstva počas ORP.89.  Aj keď sa dovoz z Južnej Afriky počas posudzovaného obdobia zvýšil, zostal na relatívne nízkej úrovni s úrovňami cien podobnými dovozu z Thajska.90.  Dovoz z ostatných tretích krajín nepredstavuje významné objemy.91.  Hospodárska situácia výrobného odvetvia Spoločenstva92.  Výroba, výrobná kapacita a využitie kapacity93.  Výroba výrobného odvetvia Spoločenstva sa počas posudzovaného obdobia zvýšila o 8 %. Výrobná kapacita výrobného odvetvia Spoločenstva bola počas tohto obdobia stabilná.94.  Využitie kapacity sa počas posudzovaného obdobia zvýšilo o 8 %, čím sa dosiahlo úplne využitie kapacity. Výrobné odvetvie Spoločenstva od roku 2006 vyrábalo teoreticky nad rámec svojej teoretickej inštalovanej kapacity.Tabuľka 4 Výroba Spoločenstva2005 | 2006 | 2007 | RIP |Index | 100 | 104 | 106 | 108 |Medziročný vývoj | 4 % | 1 % | 2 % |Zdroj: Overené vyplnené dotazníky výrobného odvetvia SpoločenstvaTabuľka 5 Výrobná kapacita Spoločenstva2005 | 2006 | 2007 | ORP |Index | 100 | 100 | 100 | 100 |Medziročný vývoj | 0 % | 0 % | 0 % |Zdroj: Overené vyplnené dotazníky výrobného odvetvia SpoločenstvaTabuľka 6 Využitie výrobnej kapacity2005 | 2006 | 2007 | ORP |Index | 100 | 104 | 106 | 108 |Medziročný vývoj | 4 % | 1 % | 2 % |Zdroj: Overené vyplnené dotazníky výrobného odvetvia Spoločenstva95.  Zásoby96.  Zásoby počas posudzovaného obdobia poklesli o 50 %, čo bolo spôsobené vysokým dopytom počas tohto obdobia, najmä počas ORP, a nedostatočnou kapacitou výrobného odvetvia Spoločenstva zásobovať trh Spoločenstva. V dôsledku toho sa zásoby postupne znižovali.Tabuľka 7 Zásoby2005 | 2006 | 2007 | ORP |Index | 100 | 81 | 89 | 50 |Medziročný vývoj | -19 % | 10 % | -44 % |Zdroj: Overené vyplnené dotazníky výrobného odvetvia Spoločenstva97.  Odbyt, podiel na trhu a cenyTabuľa 8 Objemy a hodnoty predaja2005 | 2006 | 2007 | ORP |Objem predaja - index | 100 | 151 | 147 | 134 |Medziročný vývoj | 51 % | -2 % | 9 % |Hodnota predaja - index | 100 | 127 | 156 | 175 |Medziročný vývoj | 27 % | 23 % | 12 % |Zdroj: Overené vyplnené dotazníky výrobného odvetvia Spoločenstva98.  Objem predaja výrobného odvetvia Spoločenstva sa od roku 2005 do roku 2006 zvýšil o 51 %, pričom maximum dosiahol v roku 2006, ale potom postupne klesal. Zároveň sa znížil podiel na trhu výrobného odvetvia Spoločenstva o 19 %. Je to spôsobené skutočnosťou, že sa požiadavky na výrobné odvetvie Spoločenstva zvýšili viac, ako sa celkovo zvýšil objem predaja. Ako už bolo uvedené, keďže výrobné odvetvie Spoločenstva už na výrobu naplno využívalo výrobnú kapacitu, nebolo schopné zvýšiť objem predaja v tom istom rozsahu, v akom sa zvyšovala spotreba.Tabuľka 9 Podiel výrobného odvetvia Spoločenstva na trhu2005 | 2006 | 2007 | ORP |Index | 100 | 140 | 93 | 81 |Medziročný vývoj | 40 % | -34 % | -13 % |Zdroj: Overené vyplnené dotazníky od výrobného odvetvia Spoločenstva, Eurostat, čínske vývozné štatistiky99.  Jednotkové predajné ceny výrobného odvetvia Spoločenstva sa najprv od roku 2005 do roku 2006 znížili o 16 %, a potom začali postupne narastať. Počas celého posudzovaného obdobia sa priemerné ceny výrobného odvetvia Spoločenstva takto zvýšili o 31 %.Tabuľka 10 Predajné ceny výrobného odvetvia Spoločenstva2005 | 2006 | 2007 | ORP |Index | 100 | 84 | 106 | 131 |Medziročný vývoj | -16 % | 26 % | 23 % |Zdroj: Overené vyplnené dotazníky výrobného odvetvia Spoločenstva100.  Faktory ovplyvňujúce ceny Spoločenstva101.  Tlak na strane dopytu počas posudzovaného obdobia viedol následne k výraznému zvýšeniu cien. Vysoký dopyt počas ORP dokonca spôsobil dočasný nedostatok na trhu Spoločenstva.102.  Úrovne ciel boli na trhu Spoločenstva vo všeobecnosti počas posudzovaného obdobia vysoké. Dumpingový dovoz z Číny nevytváral počas tohto obdobia žiadny významný tlak na ceny. Preto možno pozorovať rovnaký rastúci trend dovozu z Číny a dovozu z ostatných tretích krajín s výnimkou roku 2006, keď poklesli tak objemy, ako aj ceny.103.  Predajné rozpätia boli menej ovplyvnené celkovými nákladmi na výrobu a zvýšenia cien boli spôsobené najmä vývojom na trhu. Svedčí o tom aj výnimočný nárast nákladov v roku 2006 (z dôvodu výnimočného zvýšenia nákladov na vykurovací olej na výrobu FF), ktorý nemal priamy vplyv na predajné ceny výrobného odvetvia Spoločenstva, ktoré v tom istom roku poklesli.104.  Zamestnanosť, produktivita a mzdy105.  Zamestnanosť zostala počas celého posudzovaného obdobia stabilná, zatiaľ čo produktivita sa počas rovnakého obdobia zvýšila o 6 %, čo bolo spôsobené zvýšením objemu výroby. Spracovanie FF na FA je pomerne jednoduchý proces a preto nie je veľmi náročný na pracovnú silu. Priemerné mzdy klesli počas posudzovaného obdobia o 4 %.Tabuľka 11 Zamestnanosť2005 | 2006 | 2007 | ORP |Index | 100 | 106 | 105 | 102 |Medziročný vývoj | 6 % | -1 % | -3 % |Zdroj: Overené vyplnené dotazníky výrobného odvetvia SpoločenstvaTabuľka 12 Produktivita2005 | 2006 | 2007 | ORP |Index | 100 | 98 | 100 | 106 |Medziročný vývoj | -2 % | 2 % | 6 % |Zdroj: Overené vyplnené dotazníky výrobného odvetvia SpoločenstvaTabuľka 13 Mzdy2005 | 2006 | 2007 | ORP |Index | 100 | 102 | 95 | 96 |Medziročný vývoj | - | 2 % | -6 % | 1 % |Zdroj: Overené vyplnené dotazníky výrobného odvetvia Spoločenstva106.  Ziskovosť107.  Ziskovosť výrobného odvetvia Spoločenstva sa od roku 2005 do ORP celkovo výrazne zvýšila, t. j. o 43 % a počas ORP dosiahla veľmi vysokú úroveň a značne prevýšila cieľový zisk stanovený počas pôvodného prešetrovania (15,17 %). Je potrebné poznamenať, že ziskovosť výrobného odvetvia Spoločenstva dosiahla počas posudzovaného obdobia vysoké úrovne, s výnimkou roku 2006. V roku 2006 výnimočne vysoké náklady na vykurovací olej, ktorý je jedným z hlavných nákladových faktorov pri výrobe FF, v kombinácii s nízkymi predajnými cenami mali za následok straty pre výrobné odvetvie Spoločenstva.Tabuľka 14 Ziskovosť2005 | 2006 | 2007 | ORP |Index | 100 | -27 | 125 | 143 |Medziročný vývoj | - | -127 % | 562 % | 14 % |Zdroj: Overené vyplnené dotazníky výrobného odvetvia Spoločenstva108.  Investície, návratnosť investícií a schopnosť navýšiť kapitál109.  Investície sa počas posudzovaného obdobia zvýšili, hoci ich celková výška nebola významná a predstavovala len ekvivalent malého percentuálneho podielu dosiahnutého zisku. Výrobné odvetvie Spoločenstva neinvestovalo do nových kapacít, ale investovalo skôr do opráv a údržby. Pri prešetrovaní sa tiež ukázalo, že návratnosť investícií, t. j. čistý zisk pred zdanením z podobného výrobku vyjadrený ako percentuálny podiel čistej účtovnej hodnoty hmotného majetku priradenej podobnému výrobku, sa počas posudzovaného obdobia výrazne zvýšil.Tabuľka 15 Investície2005 | 2006 | 2007 | ORP |Index | 100 | 116 | 150 | 187 |Medziročný vývoj | 16 % | 29 % | 25 % |Zdroj: Overené vyplnené dotazníky výrobného odvetvia SpoločenstvaTabuľka 16 Návratnosť investícií2005 | 2006 | 2007 | ORP |Návratnosť investícií | 4,3 % | -6,1 % | 8,3 % | 18,4 % |Zdroj: Overené vyplnené dotazníky výrobného odvetvia Spoločenstva110.  Počas prešetrovania sa neobjavili žiadne dôkazy, že by výrobné odvetvie Spoločenstva malo veľké problémy so zvyšovaním kapitálu.111.  Peňažný tok112.  Peňažný tok sa vyvíjal podobne ako ziskovosť, t. j. počas posudzovaného obdobia sa značne zvýšil.Tabuľka 17 Peňažný tok2005 | 2006 | 2007 | ORP |Index | 100 | -167 | 294 | 661 |Medziročný vývoj | -267 % | 276 % | 125 % |Zdroj: Overené vyplnené dotazníky výrobného odvetvia Spoločenstva113.  Rast114.  Výrobné odvetvie Spoločenstva nemalo priamy prospech z rastu na trhu počas posudzovaného obdobia, pretože aj keď zvýšilo svoj objem predaja, stratilo celkovo podiel na trhu. Táto situácia však bola spôsobená rozhodnutím výrobného odvetvia Spoločenstva udržať si počas posudzovaného obdobia výrobnú kapacitu na rovnakej úrovni. A aj keď ziskovosť bola vysoká a dopyt sa zvyšoval, výrobné odvetvie Spoločenstva nevynaložilo žiadne investície na zvýšenie kapacity.115.  Rozsah dumpingového rozpätia116.  Počas ORP pokračoval aj napriek platným opatreniam značný dumping, hoci v nižšej miere, ako sa zistilo počas pôvodného prešetrovania, na základe údajov získaných od jediného spolupracujúceho vyvážajúceho výrobcu, ako aj na základe výpočtov založených na dostupných údajoch (čínske štatistiky).117.  Zotavenie z účinkov dumpingu v minulosti118.  Aj keď sa výrobné odvetvie Spoločenstva malo šancu zotaviť z predchádzajúceho dumpingu, najmä pokiaľ ide o objemy predaja, predajné ceny a ziskovosť, dumpingové rozpätia sú stále značné.119.  Vývozná aktivita výrobného odvetvia SpoločenstvaTabuľka 18 Objem vývozu výrobného odvetvia Spoločenstva2005 | 2006 | 2007 | ORP |Index | 100 | 82 | 78 | 96 |Medziročný vývoj | - | -18 % | -5 % | 23 % |Zdroj: Overené vyplnené dotazníky výrobného odvetvia Spoločenstva120.  Hlavným vývozným trhom výrobného odvetvia Spoločenstva je USA. Aj napriek poklesu v rokoch 2006 a 2007 sa počas ORP takmer dosiahla úroveň vývozu z roku 2005. Je však potrebné poznamenať, že objem vývozu do USA bol významný, t. j. počas ORP zodpovedal 25 % celkového objemu výroby, zatiaľ čo na druhej strane výrobné odvetvie Spoločenstva dovážalo veľké objemy príslušného výrobku z Číny, aby uspokojilo dopyt svojich zákazníkov v Spoločenstve. Výrobné odvetvie Spoločenstva vyvážalo vlastnú výrobu FA na lukratívnejší trh USA, kde boli ceny dokonca ešte na vyššej úrovni ako bola úroveň cien na trhu Spoločenstva.121.  Záver o situácii vo výrobnom odvetví Spoločenstva122.  Antidumpingové opatrenia preto mali jasný pozitívny vplyv na situáciu výrobného odvetvia Spoločenstva. Všetky hlavné ukazovatele ujmy, ako je výroba (+8 %) a objem predaja (+34 %), hodnota predaja (+75 %), priemerná predajná cena (+31 %), investície (+87 %), ziskovosť (+43 %), peňažný tok (+561 %), zásoby (-50 %) a produktivita (+6 %) vykázali pozitívny vývoj. Počas posudzovaného obdobia, s výnimkou roku 2006, dosiahlo výrobné odvetvie Spoločenstva najmä vysoké úrovne zisku.123.  Pokiaľ ide o podiel výrobného odvetvia Spoločenstva na trhu, nemožno usudzovať, že by klesajúci trend poukazoval na ujmu. Výrobné odvetvie Spoločenstva, ktoré už pri výrobe využívalo maximálnu kapacitu, nemohlo uspokojiť rastúci dopyt, ktorý aj napriek rastúcim objemom predaja mal negatívny vplyv na jeho podiel na trhu.124.  Na záver, vzhľadom na pozitívny vývoj ukazovateľov týkajúcich sa výrobného odvetvia Spoločenstva sa usudzuje, že je v dobrej situácii a nepodarilo sa preukázať pretrvávanie značnej ujmy. Preto sa preskúmalo, či existuje pravdepodobnosť, že by došlo k opakovanému výskytu ujmy, ak by sa povolilo skončenie platnosti opatrení.F. PRAVDEPODOBNOSŤ OPAKOVANÉHO VÝSKYTU UJMY125.  Zhrnutie analýzy pravdepodobnosti pokračovania dumpingu a opakovaného výskytu poškodzujúceho dumpingu126.  Je potrebné pripomenúť, že dokonca aj počas platnosti opatrení vyvážajúci výrobcovia v Číne stále vyvážali za výrazne dumpingové ceny, ako je vysvetlené v odôvodnení 2.5. Ak by sa úmerne znížili vývozné ceny, zrušenie týchto opatrení by mohlo viesť dokonca ešte k vyšším dumpingovým rozpätiam.127.  Ako už bolo uvedené, motivácia zvýšiť objemy vývozu do Spoločenstva je značná, pretože na druhom vývoznom trhu, ktorý je významný pre Čínu, t. j. USA, sa proti Číne zaviedli prísne antidumpingové opatrenia obmedzujúcej povahy, a tento trh je preto pre vývoz Číny prakticky nedostupný.128.  Okrem toho sa zistilo, že čínski výrobcovia majú značné voľné kapacity v dôsledku štrukturálnej nadbytočnej kapacity v Číne spôsobenej poklesom domáceho dopytu v Číne z dôvodu klesajúceho dopytu na trhu po olympijských hrách v roku 2008 a vplyvom globálnej hospodárskej krízy.129.  Okrem toho sa zistilo, že čínske vývozné ceny do tretích krajín sú na nižších úrovniach ako vývozné ceny do Spoločenstva.130.  Preto sa dospelo k záveru, že v prípade zrušenia opatrení existuje pravdepodobnosť pretrvávania dumpingu a riziko zvýšenia objemu dovozu vyvíjajúceho tlak na znižovanie cien v Spoločenstve, prinajmenšom z krátkodobého hľadiska.131.  Je obvyklé, že zvýšenie dumpingového dovozu vyvíja tlak na znižovanie úrovne predajných cien a má negatívny vplyv na ziskovosť výrobného odvetvia Spoločenstva, ako aj na jeho finančné ozdravenie, ktoré sa zaznamenalo počas ORP.132.  Vplyv dumpingového dovozu na výrobné odvetvie Spoločenstva - signály a pravdepodobný vývoj v období po skončení ORP133.  Podiel výrobného odvetvia Spoločenstva na trhu klesal už od roku 2006, a to počas obdobia rastúcej spotreby, pritom od toho istého roku sa podiel čínskeho dovozu na trhu zvyšoval. Vzhľadom na tieto zmiešané ukazovatele (t. j. celkové ozdravenie výrobného odvetvia Spoločenstva, ale strata podielu na trhu), sa preskúmal vývoj po ORP s cieľom získať presnejší obraz o pravdepodobných budúcich trendoch. Je potrebné pripomenúť, že na pravdepodobnosť opakovaného výskytu ujmy spôsobenej tlakom na znižovanie cien môže mať vplyv aj vývoj globálneho hospodárstva a jeho dôsledky na dopyt a spotrebu, alebo ho môže ešte dokonca zosilniť.134.  Zozbierali sa preto doplňujúce informácie s cieľom určiť, či závery vychádzajúce z analýzy posudzovaného obdobia, konkrétnejšie ORP, budú platiť aj po ORP. V tejto súvislosti výrobné odvetvie Spoločenstva poskytlo informácie o vývoji predajných cien v Spoločenstve za obdobie od októbra 2008 do apríla 2009, ako aj o objemoch dovozu z Číny a priemerných dovozných cenách počas rovnakého obdobia.135.  Z toho vyplýva, že by sa mohol zaznamenať jasný a nepretržitý klesajúci trend predajných cien výrobného odvetvia Spoločenstva na trhu Spoločenstva, t. j. predajné ceny v apríli 2009 poklesli o 35 % v porovnaní s priemernými predajnými cenami počas ORP. Pokiaľ ide o objemy predaja výrobného odvetvia Spoločenstva, aj keď neexistuje žiadny nepretržitý klesajúci trend, predaj v apríli 2009 bol o 33 % nižší ako v marci 2009. Existujú náznaky, že výrobnému odvetviu Spoločenstva poklesli objednávky.136.  Pokiaľ ide o ziskovosť výrobného odvetvia Spoločenstva, zaznamenal sa významný negatívny vývoj. Úrovne ziskov tak napríklad nepretržite klesali, pričom v apríli 2009 poklesli takmer o 80 % v porovnaní s úrovňou zisku zaznamenanou počas ORP. Úrovne zisku výrobného odvetvia Spoločenstva preto od marca 2009 nedosahovali cieľový zisk stanovený počas pôvodného prešetrovania a v apríli 2009 poklesli pod jeho úroveň.137.  Pokiaľ ide o dovoz z Číny, čínske dovozné ceny vykazovali nepretržitý klesajúci trend, avšak menej výrazný ako pokles objemov dovozu a pokles predajných cien výrobného odvetvia Spoločenstva na trhu Spoločenstva. Čínske dovozné ceny, aj keď boli väčšinou stále vyššie ako predajná cena výrobného odvetvia Spoločenstva, v niektorých mesiacoch ju podhodnocovali, čo naznačuje, že tlak tohto dovozu na ceny na trhu sa zvýšil. Podobne sa zistilo, že aj na konci tohto obdobia boli čínske ceny nižšie ako ceny výrobného odvetvia Spoločenstva.138.  Na základe uvedeného a vzhľadom na jednoznačne sa zhoršujúcu finančnú situáciu výrobného odvetvia Spoločenstva sa dospelo k záveru, že v prípade povolenia skončenia platnosti opatrení existuje pravdepodobnosť opakovaného výskytu ujmy.139.  Je potrebné poznamenať, že v dôsledku globálnej hospodárskej krízy dopyt v Spoločenstve značne poklesol, čo malo negatívny vplyv na objemy predaja, predajné ceny a ziskovosť na trhu Spoločenstva. Finančná situácia výrobného odvetvia Spoločenstva sa zhoršila, v dôsledku čoho sa výrobné odvetvie Spoločenstva stalo obzvlášť zraniteľným a tým omnoho ľahšie ovplyvniteľným dovozom z Číny. Táto situácia by sa pravdepodobne ďalej zhoršovala v prípade prudkého nárastu tohto dovozu, ak by sa povolilo skončenie platnosti opatrení.140.  Záver o pravdepodobnosti opakovaného výskytu ujmy141.  Ukazuje sa, , že v prípade zrušenia opatrení, existuje z krátkodobého hľadiska pravdepodobnosť výrazného nárastu dumpingového dovozu z Číny do Spoločenstva, ktorý by mal za následok tlak na pokles cien a opakovaný výskyt ujmy pre výrobné odvetvie Spoločenstva.142.  Je však potrebné poznamenať, že vo všeobecnosti bola situácia výrobného odvetvia Spoločenstva počas posudzovaného obdobia považovaná za pozitívnu, keďže sa výrobné odvetvie Spoločenstva celkovo mohlo zotaviť z účinkov predchádzajúceho dumpingu a ku koncu obdobia dosiahlo značný zisk. Preto sa usudzuje, že na to, aby sa výrobné odvetvie Spoločenstva mohlo zotaviť zo súčasnej nepríjemnej situácie, ktorá môže byť v každom prípade dočasným javom, a na zabránenie opakovanému výskytu ujmy v prípade povolenia skončenia platnosti opatrení, bude treba menej času ako štandardných päť rokov. V strednodobom horizonte sa môže dopyt po výrobku výrobného odvetvia Spoločenstva opäť zvýšiť. V tomto prípade a pri zohľadnení špecifík trhu Spoločenstva, a najmä potreby používateľov Spoločenstva mať rýchly a spoľahlivý zdroj dodávok, sa usudzuje, že výrobné odvetvie Spoločenstva sa môže v strednodobom horizonte zotaviť z akejkoľvek vzniknutej ujmy alebo opakovaný výskyt ujmy už nebude pravdepodobný. Situácia sa môže potom opäť preskúmať.G. ZÁUJEM SPOLOČENSTVA143.  Úvodná poznámka144.  V súlade s článkom 21 základného nariadenia sa skúmalo, či by pokračovanie existujúcich antidumpingových opatrení bolo proti záujmu Spoločenstva ako celku. Záujem Spoločenstva sa stanovil na základe vyhodnotenia všetkých ostatných jednotlivých príslušných záujmov, t. j. záujmov výrobného odvetvia Spoločenstva, dovozcov/obchodníkov, ako aj používateľov príslušného výrobku.145.  Je potrebné pripomenúť, že pri pôvodnom prešetrovaní sa uloženie opatrení nepovažovalo za krok, ktorý by bol v rozpore so záujmom Spoločenstva. Okrem toho, súčasné prešetrovanie predstavuje preskúmanie pred skončením platnosti a analyzuje situáciu, v ktorej sa uplatňujú antidumpingové opatrenia.146.  Na základe uvedeného sa preskúmalo, či existujú závažné dôvody, ktoré by viedli k záveru, že nie je v záujme Spoločenstva ponechať v tomto konkrétnom prípade opatrenia v platnosti, napriek uvedeným záverom o pravdepodobnosti pokračovania dumpingu a opakovaného výskytu ujmy.147.  Záujem výrobného odvetvia Spoločenstva148.  Je potrebné pripomenúť, že počas ORP stále existoval dumping a že existuje pravdepodobnosť pokračovania dumpingu príslušného výrobku s pôvodom z Číny a pravdepodobnosť opakovaného výskytu ujmy výrobného odvetvia Spoločenstva.149.  Výrobné odvetvie Spoločenstva dokázalo, že je životaschopným a konkurencieschopným výrobným odvetvím, čo potvrdil pozitívny vývoj všetkých hlavných ukazovateľov ujmy počas posudzovaného obdobia. Predtým uložené antidumpingové opatrenia prispeli k dosiahnutiu cenovej úrovne, ktorá sa zistila počas ORP a ktorá výrobnému odvetviu Spoločenstva umožnila obnoviť ziskovosť.150.  Preto je v záujme výrobného odvetvia Spoločenstva zachovať opatrenia proti dumpingovému dovozu z Číny.151.  Záujem neprepojených dovozcov/obchodníkov152.  Komisia zaslala dotazníky všetkým známym neprepojeným dovozcom/obchodníkom. Pri prešetrovaní spolupracoval len jeden dovozca/obchodník.153.  Pri prešetrovaní sa ukázalo, že objemy, s ktorým počas posudzovaného obdobia obchodovali neprepojení dovozcovia neboli významné a predaj príslušného výrobku predstavoval len malú časť jeho celkového predaja.154.  Usudzuje sa, že pokračovanie opatrení nezmení súčasnú situáciu dovozcov/obchodníkov. Je zrejmé, že dovozcovia sa môžu spoliehať aj na iné zdroje dodávok, ako možno vidieť z podielov ostatných tretích krajín na trhu, najmä Thajska. To svedčí o tom, že na trhu Spoločenstva sú zaistené podmienky hospodárskej súťaže.155.  Na základe uvedeného sa usúdilo, že pokračovanie opatrení by výrobcov/obchodníkov výrazne neovplyvnilo.156.  Záujem používateľov157.  Komisia zaslala dotazníky všetkým známym neprepojeným používateľom. Na prešetrovaní spolupracovalo osem používateľov, ktorí predstavovali 44 % celkového dovozu z Číny. Pri prešetrovaní sa ukázalo, že títo používatelia dovážali príslušný výrobok priamo z Číny. Okrem toho odpovedali dve združenia používateľov, ktoré predložili svoje pripomienky.158.  Hlavní priemyselní používatelia FA v Spoločenstve sú výrobcami furánovej živice. Počas prešetrovania sa ukázalo, že napriek platným opatreniam prinajmenšom niekoľko používateľov dosiahlo počas ORP pomerne vysoké ziskové rozpätia.159.  Používatelia poukázali aj na skutočnosť, že výrobné odvetvie Spoločenstva by malo byť aj naďalej významným zdrojom dodávok s cieľom zabezpečiť krátkodobú dostupnosť príslušného výrobku a určitú spoľahlivosť a konzistentnosť dodávok.160.  Vzhľadom na uvedené skutočnosti sa usúdilo, že pokračovanie opatrení by na priemyselných používateľov nemalo výrazný nepriaznivý vplyv.161.  Záver o záujme Spoločenstva162.  Vzhľadom na vyššie uvedené skutočnosti sa dospelo k záveru, že neexistujú žiadne závažné dôvody proti predĺženiu antidumpingových opatrení vychádzajúce zo záujmov Spoločenstva.H. ANTIDUMPINGOVÉ OPATRENIA163.  Všetky strany boli informované o základných skutočnostiach a úvahách, na základe ktorých sa dospelo k zámeru odporučiť zachovanie existujúcich opatrení. Poskytla sa im aj časová lehota na predloženie pripomienok a požiadaviek po uverejnení.164.  Je zrejmé, že výrobné odvetvie Spoločenstva dokázalo profitovať z platných opatrení a že sa jeho situácia počas posudzovaného obdobia výrazne zlepšila pokiaľ ide o väčšinu ukazovateľov ujmy. Výrobné odvetvie Spoločenstva dosiahlo počas ORP veľké ziskové rozpätia a objemy výroby dosiahli maximálnu úroveň. Na základe pozitívneho hospodárskeho vývoja výrobného odvetvia Spoločenstva počas posudzovaného obdobia sa nepodarilo preukázať pretrvávanie značnej ujmy.165.  Napriek tomu sa počas prešetrovania na jednej strane ukázalo, že napriek nárastu spotreby výrobné odvetvie Spoločenstva stratilo svoj podiel na trhu, zatiaľ čo podiel čínskych výrobcov na trhu sa zvýšil. Na druhej strane sa pri prešetrovaní zistilo, že v Číne majú voľné kapacity a že počas ORP pokračoval značný dumping.166.  Okrem toho sa pri prešetrovaní pravdepodobnosti opakovaného výskytu ujmy ukázalo, že situácia výrobného odvetvia Spoločenstva sa po ORP sa zhoršila a začiatkom druhého štvrťroka 2009 mala za následok ujmu. Taktiež sa ukázalo, že v Číne sú značné voľné kapacity a silná motivácia nasmerovať tieto voľné kapacity do Spoločenstva, ak by sa povolilo skončenie platnosti opatrení. Tento očakávaný prudký nárast dumpingového dovozu pravdepodobne zvýši tlak na ceny v Spoločenstve, čo bude mať negatívny účinok na úroveň cien a ziskov výrobného odvetvia Spoločenstva. Tým sa preukázalo, že existuje pravdepodobnosť, že v prípade povolenia skončenia platnosti opatrení by došlo k opakovanému výskytu ujmy, prinajmenšom v krátkodobom časovom horizonte.167.  To by malo ešte nepriaznivejší vplyv v kontexte súčasnej hospodárskej krízy, ktorá po skončení ORP viedla k poklesu spotreby. V tejto situácii by vplyv zvýšeného dumpingového dovozu znásobil negatívne dôsledky pre výrobné odvetvie Spoločenstva.168.  Usudzuje sa , že ak by sa hospodárstvo v strednodobom horizonte zotavilo, dopyt po FA by sa v Spoločenstve zvýšil. Za týchto okolností bude výrobné odvetvie Spoločenstva schopné primerane zvýšiť objem predaja.169.  Z uvedeného preto vyplýva, ako je stanovené v článku 11 ods. 2 základného nariadenia, že antidumpingové opatrenia, ktoré sa vzťahujú na dovoz FA z Číny uložené nariadením Rady (ES) č. 1905/2003, by sa mali ponechať na ďalšie obdobie dvoch rokov bez toho, aby tým boli dotknuté ustanovenia článku 11 základného nariadenia.170.  Po zverejnení informácii výrobné odvetvie Spoločenstva tvrdilo, že konečné opatrenia by sa mali predĺžiť o päť rokov a uviedlo, že náhla zmena trhových podmienok po skončení ORP ukáže, že akýkoľvek budúci vývoj na trhu je neistý a veľmi ťažko predvídateľný. Preto posúdenie zo strany inštitúcií Spoločenstva, t. j. že sa hospodárstvo môže v strednodobom horizonte zotaviť a že dopyt po furfurylalkohole v Spoločenstve sa v dôsledku toho môže zvýšiť, nie je dostatočne presné. Ako je však uvedené v odôvodneniach 117 až 119, usúdilo sa, že vývoj po skončení ORP vrátane účinkov hospodárskej krízy, bude pravdepodobne krátkodobého charakteru a oprávni uloženie opatrení na nie viac ako dva roky. Preto museli byť tvrdenia Spoločenstva v tomto ohľade zamietnuté.171.  V záujme minimalizácie rizík obchádzania v dôsledku veľkých rozdielov v colných sadzbách sa v tomto prípade považujú za potrebné osobitné opatrenia na zabezpečenie riadneho uplatňovania antidumpingových ciel. Tieto osobitné opatrenia zahŕňajú:Predloženie platnej obchodnej faktúry colným orgánom členských štátov, ktorá spĺňa požiadavky uvedené v prílohe k tomuto nariadeniu. Pri dovoze, ku ktorému takáto faktúra nie je priložená, sa uplatní zvyškové antidumpingové clo uplatniteľné na všetkých ostatných vývozcov.172.  Ak by sa po uložení príslušných opatrení výrazne zvýšil objem vývozu jednej zo štyroch spoločností, na ktoré sa uplatňujú nižšie uvedené individuálne colné sadzby, takéto zvýšenie objemu by sa mohlo samo osebe považovať za zmenu v štruktúre obchodu v dôsledku uloženia opatrení v zmysle článku 13 ods. 1 základného nariadenia. Za takýchto okolností, a v prípade splnenia podmienok, sa môže začať prešetrovanie zamerané na obchádzanie opatrení. Týmto prešetrovaním sa môže okrem iného preskúmať potreba zrušenia individuálnych colných sadzieb a následného uloženia cla pre celú krajinu,PRIJALA TOTO NARIADENIE:Článok 1173.  Týmto sa ukladá konečné antidumpingové clo na dovoz furfurylalkoholu s pôvodom v Čínskej ľudovej republike, v súčasnosti zaradeného pod kód KN ex 2932 13 00 (kód TARIC 2932 13 00 90).174.  Sadzba konečného antidumpingového cla uplatniteľná na výrobok opísaný v odseku 1 je takáto:Spoločnosti | Konečné antidumpingové clo (v eurách za tonu) | Doplnkový kód TARIC |Gaoping Chemical Industry Co. Ltd | 160 | A442 |Linzi Organic Chemical Inc. | 84 | A440 |Zhucheng Taisheng Chemical Co. Ltd. | 97 | A441 |Henan Huilong Chemical Industry Co. Ltd. | 156 | A484 |Všetky ostatné spoločnosti | 250 | A999 |175.  V prípadoch, keď dôjde k poškodeniu tovaru pred prepustením do voľného obehu a preto cena, či už skutočne zaplatená alebo splatná, bude na účely stanovenia colnej hodnoty pomerne upravená v súlade s článkom 145 nariadenia Komisie (EHS) č. 2454/93, znižuje sa výška antidumpingového cla vypočítaná na základe odseku 2 o percentuálnu hodnotu, ktorá zodpovedá pomernej úprave skutočne zaplatenej alebo splatnej ceny.176.  Uplatňovanie individuálnych colných sadzieb vymedzených pre štyri spoločnosti v odseku 2 je podmienené predložením platnej obchodnej faktúry colným orgánom členského štátu, ktorá musí spĺňať požiadavky uvedené v prílohe k tomuto nariadeniu. Ak sa takáto faktúra nepredloží, uplatní sa colná sadzba uplatniteľná na všetky ostatné spoločnosti.177.  Pokiaľ nie je uvedené inak, uplatňujú sa platné ustanovenia o clách.Článok 2Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie a je účinné na obdobie dvoch rokov .Toto nariadenie je záväzné v celom rozsahu a priamo uplatniteľné vo všetkých členských štátoch.V Bruseli […]Za Radupredseda […]PRÍLOHAPlatná obchodná faktúra uvedená v článku 1 ods. 4 tohto nariadenia musí obsahovať vyhlásenie podpísané zástupcom spoločnosti v tomto formáte:1. Meno a funkcia zástupcu spoločnosti, ktorý obchodnú faktúru vystavil.2. Toto prehlásenie: „Ja, dolupodpísaný, potvrdzujem, že [objem] furfurylalkoholu v súčasnosti zaradeného pod kód KN ex 2932 13 00 (doplnkový kód TARIC) predaného na vývoz do Európskeho spoločenstva, ktorý je predmetom tejto faktúry, bol vyrobený [meno a adresa spoločnosti] v Čínskej ľudovej republike a prehlasujem, že informácie uvedené v tejto faktúre sú úplné a správne.“3. Dátum a podpis.[1] Ú. v. EÚ L 283, 31.10.2003, s. 1[2] Ú. v. EÚ C 111, 6.5.2008, s. 50.[3] Ú. v. ES L 56, 6.3.1996, s. 1.[4] Ú. v. EÚ L 283, 31.10.2003, s. 1[5] Ú. v. EÚ C 111, 6.5.2008, s. 50.[6] Ú. v. EÚ C 275, 30.10.2008, s. 21[7] Čínske národné informačné chemické centrum (Chem China) bolo zriadené v októbri 1992 po zlúčení Výskumného ústavu vedeckých a technických informácií Ministerstva chemického priemyslu založeného v roku 1959 a Ekonomického informačného centra Ministerstva chemického priemyslu založeného v roku 1984. http://www.chemchina.com.cn/chempwas/en/7under_8.htm